text:
H/E Paul Kagame I come up on to ask for the to Fashion by having also Mister of Rwanda
Umwambari wumwana burya yakagombye kugenda nka se.ubuse kumusimbura murabona byaba atari byiza twe tubona ibyiza bye akatubera urumuri tugenderaho ubwose murumva umwana we afite ibinganiki afite byinshi nawe byagirira abanyarwanda akamaro.
Ese Urwanda Rwaba Rugiye Kuba Korea Yaruguru?
Cngx muzehe, uwo nukobwa mutegure bitari amayeli, umwereke uko akazi gakorwa, yenda we azakumva, azakorere igihugu cyamubyaye, abavuga bo ntibazabura kuvuga, tukuli inyuma.
Nanjye mbona amusimbuye umunzi umwe byaba bibyaye y’amata abyaye amvuta!
Uyu mwana ubona atuje mu mutima, afite uburere, aca bugufi akagira n’ubwenge,Izi ni qualites nziza . Ikindi mbona numva atazanwa no kurya ibya rubanda cyangwa kurenganya abantu kuko nkuirikije environement yarerewemo ntacyo yigize aburana ababyeyi be n’Igihugu iyi nindi avantage k’umuntu waba umuyobozi mwiza. Abitojwe hakiri kare yazavamo Presidente muzima.
Reka nibwirire Ange mwibutsa amagambo ya papa we: urubyiruko turakenewe muri politiki kuko nyuma ya papa we uri gusaza urwanda rugomba gukomeza kuyoborwa neza.
Twaba tubaye ibigwari nyuma ya se urwanda rusubiye inyuma. Ngo umwana udasumbije se aba ari ikigwari, kuko aba yaramuharuriye umuhanda we aba agomba kurenzaho.
Wenda nyuma y’iyi manda uzaba ukiri muto, ariko nta kibi mbonamo uramutse mu minsi iri imbere wiyamamaje. Jye icyo nzi neza ni uko ufite genes za papa wawe. Buriya abantu benshi bayobora, ariko kuyobora neza bishobora bake. Nushishoza neza uzasanga papa wawe ari we muyobozi mwiza urwanda rwagize kuva rwaba repubulika.
Iyaba genes zatumye abishobora wari uzifite zose maze ngo mbere y’uko nsaza nzongere mbone undi muyobozi ukora nka so.
Impala ziti umwambari w’umwana burya agenda nka se. Kandi jye mbona byanakubera: ufite igikundiro. Igisigaye ni ukutwereka ko ufite ubushobozi. Big up mukobwa mwiza.
Njywe numva nta gitagaza kiromo rwose, Agne guherekeza Papa we nibintu bisanzwe , Ese ko ar’abana baherekeza ababyeyi babo mu rukiko bakoze amahano, bo ntimugire icyo mubivigaho!!!!. Mureke amatiku
Nawe yiyamamaje twa mutora,
kuku burya infura igenda nka se.
nyamara ni ange ubwirwa nuko atabyumva nonese urubyiruko ntiruri muri politiki reba ba Gitifu b’imirenge bose ni abasore,reba ndetse n’sbiyamamaza ku bu perezida harimo urubyiruko
UYUMUKOBWA,AFIT’UBULELE,BWIZA,BWABABYEYI.
Abanyarda icyo dushaka ni Kagame ni 2, yaba umwana we yaba Mayor runaka nashake abe umunyamahanga ye we don’t care icyo dushaka ni imi korere ya Kagame
Ikundire papa wawe natwe turamukanda rata .Uwampa kumuvugisha yankiza akarengane nkorerwa hitwaje uzi icyo ndicyo
Ikundire papa wawe natwe turamukanda rata .Uwampa kumuvugisha yankiza akarengane nkorerwa hitwaje uzi icyo ndicyo
Umwana gusimbura se nibyo byiza bya mbere kuko akora nkase ahubwo yitoze cyane.
Nina uvuze ukuri rwose amusimbuye ntacyo byatwara kuko yamureze neza cyane
Ariko koko ubundi atamuherekeje yakora iki kindi. Niwe mukobwa gusa yigirira. Buriya yaramutetesheje. Mumureke rwose ajye amuherekeza. Kandi niyo yamusimbura ntacyo; icyangombwa nuko atava mu murongo wa papa we. Gusa uko amuherekeza ajye agenda akopera ibyo papa we akora.


c: text/html

text:
Nyuma yuko irushanwa ryo gutoranya Nyampinga w’u Rwanda 2018 rishojwe ku mugaragaro tariki ya 24 Gashyantare 2018 muri Kigali Conventino Center, ku mbuga nkoranyambaga hakomeje gucicikana amakuru avuga ko Umunyana Shanitah yandagaje Bishop Rugagi bikomeye nyuma yo guhanurirwa ko ariwe uzambikwa ikamba rya Nyampinga bikarangira aribuze.
Ubwo irushanwa rya Miss Rwanda 2018 ryari ririmbanyije nibwo humvikanye amakuru ko Bishop Rugagi yahanuriye Umunyana Shanitah na we wari mu bahatana kuzatwa ikamba amubwira ko azatoranywa nkuko Esiteri yatoranyijwe mu bandi bakobwa akaba umwamikazi.
Nubwo Bishop Rugagi yahakanye aya makuru akavuga ko we yamusengeye akamwaturiraho uwo mugisha, yaje no kugaragara cyane mu bikorwa byo kumwamamaza akoresheje imodoka ye bwite ndetse hari n’amakuru yemeza ko uyu Mukozi w’Imana yasabye abayoboke b’Itorero ayobora gushyigikira Shanitah.
- Nyuma yo kumva ko ibintu byageze kure, Bishop Rugagi yahakanye ibyo guhanurira Umunyana Shanitah avuga ko yamusengeye amuhesha umugisha
Gusa n’ubwo hakoreshejwe imbaraga nyinshi mu kumwamamaza, byarangiye Shanitah ategukanye ikamba n’ubwo ataviriyemo aho kuko yabaye igisonga cya mbere cya Nyampinga w’u Rwanda 2018.
- Umunyana Shanitah yabaye igisonga cya Mbere cya Nyampinga w’u Rwanda 2018
Kuri ubu rero harimo gucicikana ifoto yerekana ikiganiro Bishop Rugagi yagiranye na Shanitah kuri Whatsapp batukana.
- Iki kiganiro kirimo ibitutsi Umunyana Shanitah yandagaza Bishop Rugagi nicyo gikomeje gucicikana ku mbuga nkoranyambaga zitandukanye
Gusa ntawahamya ko aya makuru ari ukuri ijana ku ijana dore ko ikoranabuhanga rigeze kure muri iki gihe.
Daniel MUKESHIMANA/Umubavu.com
Ibyo nibyo abantu bavuga gusa.... Naza montaye bakora kugirango bandagaze Umukozi w’Imana Rugagi
Shanitah wenyine yarabyivugiye ko Rugagi atamuhanuriye ahubwo yamwatuyeho Umugisha
Andika Igitekerezo uyushanita arabeshyacyane bishop ntiyigeza amuhanurira ahubwoyaramusengeye, amwaturiraho imigisha asabanabakristu kumushyigikiracyane iyo abihanura ntagoyarigusaba inkungayabayobokebe go shyigikira chanitha ahubwo ntakijijweneza
Andika Igitekerezo uyushanita arabeshyacyane bishop ntiyigeza amuhanurira ahubwoyaramusengeye, amwaturiraho imigisha asabanabakristu kumushyigikiracyane iyo abihanura ntagoyarigusaba inkungayabayobokebe go shyigikira chanitha ahubwo ntakijijweneza
Barabeshya ni uguharabikana

robotstxt: allowed

filter: keep


text:
Benshi mu bayoboke b’amadini avutse vuba mu Rwanda babita abakozi b’Imana ndetse bamwe bakaba bararenze urwo rwego bakitwa 'Intumwa z’Imana' (Apotres). Ibi byonyine ubwabyo byakururaga impaka z’urudaca. Bamwe bemera koko ko abo bantu ari intumwa z’Imana abandi bakavuga bati ‘bariya ni abatekamutwe bitwaza izina ry’Imana ngo babashe gukamuramo abantu amafaranga. Tugiye kugaruka kuri bimwe mu bintu byavuzwe na bamwe mu bakozi b’Imana bamwe bakifata ku munwa babyita ibinyoma ndetse bigakurura impaka ndende mu bantu. Izi mpaka wazisanga no mu bitekerezo by'abantu (comments) kuri buri nkuru zanditswe mu binyamakuru binyuranye zivuga ku byo aba bakozi b'Imana tugiye kugarukaho babaga batangaje.
1. Gitwaza yavuze ko yahamagajwe na Papa amuhata ibibazo 120
Intumwa y’Imana (Apotre) Paul Gitwaza akuriye Zion Temple Celebration Center ku isi dore ko ari we wanayishinze. Ni umwe mu banyamadini bakunze kugarukwaho cyane mu itangazamakuru gusa benshi bifashe ku munwa ubwo hatangazwaga inkuru y’uko uyu mukozi w’Imana yavuze ko muri 2001 yahamagajwe n’umushumba wa Kiliziya Gatolika ku isi Papa Yohani Pawulo wa II i Vatikani mu Butaliyani ku cyicaro cya Kiliziya gatolika akamuhata ibibazo bigera ku 120.
Papa Yohani Pawulo wa II ngo yahangayikishijwe n'uburyo abakristu bamushizeho bajya kwa Gitwaza bituma amutumiza amuhata ibibazo 120
Papa Yohani Pawulo wa II ngo yari ahangikishijwe cyane n’uburyo Zion Temple iri kwigarurira abayoboke benshi bo muri Kiliziya Gatolika mu Rwanda. Nyuma y’urwo ruzinduko Apotre Gitwaza yavuze ko Kiliziya Gatolika yo mu Rwanda yoherezaga abantu kuneka niba nta zindi mbaraga zimukoresha. Iby’uko yahuye na Papa Yohani Pawulo wa II akamuhata ibibazo 120, Apotre Gitwaza Paul yabitangaje mu rusengero rwa Zion Temple mu Gatenga. Inyigisho ikubiyemo iby’urwo ruzinduko rwe, yaje gutambuka kuri Radiyo ye (Authentic Radio: 92.8Fm) tariki ya 5 Mutarama 2015 kuva i saa mbiri za mu gitondo. Nyuma y’ibi kandi Apotre Gitwaza yagiye avugwaho ibindi byateje impaka birimo iby’uko yasengeye muri Isiraheli ku musozi wa Karumeli hakamanuka ibisa n’umuriro wari urimo abamalayika babiri. N’ubwo hari umubare munini w’abafata ibi nk’aho Apotre Gitwaza ari umutekamutwe, hari n’abandi benshi bahamya ko ari umukozi w’Imana wasizwe amavuta.
2. Apotre Rwandamura yavuze ko nta mukene uzakandagira mu ijuru
Uyu ni umwe mu batangaje ibintu byatunguranye cyane. Rwandamura Charles akuriye United Christian Church ku isi (UCC), yigeze gutangaza ko abakene batazigera bakandagira mu ijuru bitewe n’uko ari abambuzi n’abajura, bahemuka bashaka amaramuko kandi bakaba batajya batanga amaturo nk’uko bikwiye mu rusengero.
Rwandamura asanga abakene batazajya mu ijuru kubera ingeso zabo mbi
Ibi yabivuze mu muhango wo kwimika Bishop Rugamba Albert biturutse ku nyigisho yatangaga zerekeye abantu batajya batanga icya cumi n’amaturo. Yaburiye abari aho ko batazakandagira mu ijuru niba badatanga icyacumi n’amaturo kuko baba bari kwiba Imana kandi akaba nta mujura uzakandagira mu ijuru. Izina Rwandamura ryongeye kuvugwa cyane ubwo yubakaga urukuta ku rusengero rwe ruherereye mu karere ka Kicukiro akabwira abakristo be ko uzarusengeraho wese (yabanje gutanga ituro ringana n'ibihumbi bitanu) azabona igitangaza cy'Imana na cyane ko ngo urwo rukuta yarwubakishije ubutaka n'amazi yakuye mu gihugu cya Israel.
3. Pasiteri Igiharamagara yahuye n’Imana arayisetsa izunguza umutwe imuha n’umuti wa SIDA
Pastor Igiharamagara ni umuyobozi mukuru w’itorero Ikidendezi Bethesda Banguka Yesu agutabare, rikaba riherere i Kanombe mu mujyi wa Kigali. Ubusanzwe amazina ye ni Pastor Aline Umuhoza, abantu bakaba bakunze kumwita Umukobwa wa Yesu ndetse benshi bamuzi nka Pastor Igiharamagara ari naryo zina nawe ubwe akunda cyane. Mu kiganiro yagiranye n’umunyamakuru wa Inyarwanda.com tariki ya 1 Gicurasi 2016, Pastor Igiharamagara yavuze ko Imana yamwiyeretse mu masengesho yamazemo iminsi 7 ayisaba kujya asengera indwara zananiye abaganga, nuko iza kumuha umuti ukiza SIDA, uwo muti ngo yawuhaye abantu 2 arabasengera barakira.
Igiharamagara umukobwa wa Yesu ngo yasekeje Imana izunguza umutwe
Imana ariko ngo yaje kumubuza gukoresha uyu muti kuko ngo abantu bafite inyungu muri iyo ndwara bazamwica. Ubwo yabazwaga n'umunyamakuru aho yakuye izina Igiharamagara, yavuze ko ari Imana yarimwise nyuma yo kuyisaba kujya akiza SIDA, Imana ikabanza kumwangira, ikamubwira ko ashobora gupfa kubera ishyari yagirirwa n’abantu, ariko undi akabwira Imana ko yakwemera no gupfa ariko Imana ikitwa Imana. Ibyo yasubije Imana ngo byatumye iseka cyane izunguza umutwe imwita Igiharamagara, Umukobwa wa Yesu.
4. Rugagi yatangaje ko azajya azura abapfuye abasanze mu bitaro
Bishop Rugagi ni umuyobozi wa Redeemed Gospel Church mu Rwanda ndetse nawe ari mu bakunze kuvugwaho cyane. Uyu nawe yatangaje ko agiye kujya azura abapfuye abasanze mu buruhukiro bw’ibitaro (morgue). Bishop Rugagi yatangaje ibi nyuma yo gutangiza Televiziyo y’itorero rye yitwa TV7. Yagize ati “Ubu ngiye guhanura 90 ishire, ntabwo ari nka bya bindi, ku ma Televisiyo y’abandi bambariraga iminota, oya ubu Televiziyo ni iyacu, nzajya mpanura mpaka. Ubu abantu bagiye kubona Imana nkorera ko ari Imana nya Mana. Abarwayi barakize murabibona, ababuze urubyaro barabyaye, abafite ibimuga imbago n’utugare barabitaye bagendesha amaguru yabo,…. Ubu igitangaza gisigaye ni kimwe ni uko nzajya muri Morgue yo mu bitaro nka Kanombe na CHUK ubundi ngasengera abapfuye bakazuka, bagataha ari bazima.”
Rugagi yabwiraga abantu ko nibazana ituro abasabira umugisha bakabona Range Rover mu mezi 3
Hari abantu batakwibagirwa amashusho yakwirakwijwe Bishop Rugagi ari mu rusengero asengera abayoboke be abizeza ko uzana amaturo imbere ari bube agiye mu mubare w’abasengerwa bakabona imodoka yo mu bwoko bwa Range Rover mu gihe kitarenze amezi 3. Ni imodoka ihenze cyane dore ko igura asaga Miliyoni 100 z'amafaranga y'u Rwanda. Bishop Rugagi kandi yongeye kuvugwa cyane ubwo yahanuraga ko Umunyana Shanitah ari we uzaba Nyampinga w’u Rwanda wa 2018 ariko bikarangira atari ko bigenze. Si ibi gusa kuko abagana urusengero rwe benshi bakunze kuba bakurikiyeyo ibitangaza bijyanye ahanini no kwifuza ubuzima bwiza no gutunganirwa.
5. Prophet Sultan Eric yavuze ko abantu basaba Imana imbabazi bazarimbuka
Umuhanuzi Sultani Eric uyobora itorero Zeal of the Gospel church rikorera i Nyamirambo mu mujyi wa Kigali azwi cyane kubera inyigisho ze zihamya ko abantu badakwiye gusaba Imana imbabazi. Sultan avuga ko ibyaha abantu babibabariwe ku musaraba kandi Imana ikaba yarababariye abantu bariho icyo gihe n’abo mu bihe bizaza. Ngo ibyo bivuze ko iyo umuntu asabye imbabazi Imana aba apfobeje amaraso Yesu Kristo yemennye ku bw’ibyaha bya muntu. Umubajije niba abantu bafite uburenganzira bwo gucumura hagendewe kuri iyo myemerere, Sultan avuga ko atari ko bimeze, ngo abantu bagakwiye guterwa isoni n’agahinda n’ibyaha byabo ariko bagashima Imana yo yatanze umwana wayo ngo ibyo byaha bihanagurwe.
Umuhanuzi Sultan Eric mwabonana ari uko witwaje amafaranga akaguhanurira
Sultan kandi yamenyekanye cyane kubera uburyo yari yarashyizeho ibiciro byo guhanurira abantu. Aya mafaranga angana n’ibihumbi 20 by'amanyarwanda ni yo Sultan yashyizeho ngo abantu babashe kubonana nawe abahanurire.


text:
Igisubizo: Satani akunzwe gufatwa mu buryo butandukanye; hari abamufata nk’umugani, abandi bakamufata nk’akantu gafite amahembe kirirwa kongorera abantu ngo bacumure. Bibiliya itubwira neza Satani uwo ariwe, itubwira n’aho ahuriye n’ubuzima bwacu. Muri make, Bibiliya ivuga ko Satani ari umumalayika wirukanwe mw’ijuru kubera ibyaha bye, ubu akaba ari umwanzi w’Imana, akora iyo bwabaga ngo ahagarike buri kintu cyose Imana ikoze.
Satani ubundi yaremwe nk’umumalayika. Yesaya 14:12 havuga ko atarirukanwa mu ijuru, Satani yitwaga Lusifero. Ezekiyeli 28:12-14 ho hatubwira ko yaremewe kuba umukerubi, kandi ko ashobora kuba ariwe wari Malayika urusha abandi bose ubwiza. Yageze aho rero yuzura ubwibone kubera ubwiza n’icyubahiro yari afite mu bandi bamalayika, ashaka kwizamura ngo yicare hejuru y’Imana (Yesaya 14:13-14, Ezekiyeli 28:15, 1 Timoteyo 3:6). Ubwibone bwa Satani nibwo bwamwirukanishije mu Ijuru. Yesaya 14:12-15 hasubiramo amagambo Satani yaba yaravuze yivumbura, aho yivuga cyane (“nza”). Kubera kwigira ishyano, Imana yahise imuca mu ijuru.
Satani ubwo yahise ajugunywa ku isi, ahageze yihindura umutware wayo, umwami utegeka ikirere (Yohana 12:31, 2 Abakorinto 4:4, Abefeso 2:2). Yirirwa arega abakristo (Ibyahishuwe 12:10), aboshya (Matayo 4:3, 1 Abatesalonika 3:5) kandi abashuka (Itangiriro 3; 2 Abakorinto 4:4; Ibyahishuwe 20:3). Izina yahawe amaze gucibwa mu ijuru, Shitani, rivuga “umwanzi” cyangwa “ikigomeke”. Ubundi rero Bibiliya ikanamwita “sekibi”.
Nubwo ariko abizi ko yaciwe mu ijuru, nanubu akomeza kugerageza kwishyira hejuru y’Imana. Yigana ibyo Imana ikoze byose, ashaka ko isi imuramya nk’uwabikoze, ari nako arema uruguma ku migambi y’Imana. Satani niwe nyirabayazana w’ubuyobe bwose bwo mu mwuka. Akora iyo bwabaga ngo asenye cyangwa aburizemo imigambi y’Imana, abangamire abayikunda. Ariko rero, urwe rwarangije gucibwa, kuko hari umunsi azajugunywa mu nyanja itazima (Ibyahishuwe 20:10).
Ikibazo: Satani ninde?
Igisubizo: Satani akunzwe gufatwa mu buryo butandukanye; hari abamufata nk’umugani, abandi bakamufata nk’akantu gafite amahembe kirirwa kongorera abantu ngo bacumure. Bibiliya itubwira neza Satani uwo ariwe, itubwira n’aho ahuriye n’ubuzima bwacu. Muri make, Bibiliya ivuga ko Satani ari umumalayika wirukanwe mw’ijuru kubera ibyaha bye, ubu akaba ari umwanzi w’Imana, akora iyo bwabaga ngo ahagarike buri kintu cyose Imana ikoze.


text:
N'ubwo Kigali ari yo isa niyigaruriye imyidagaduro mu myaka ya 2007-2010, Huye yaje gusa niyigarurira imyidagaduro iba igicumbi cy’ibitaramo cyane kaminuza y’u Rwanda ariko icyo gihe ikaba yaratizwaga umurindi na Radiyo Salus yari yarahagurukiye kuzamura imyidagaduro binyuze mu banyamakuru bahakoraga. Nyuma y’uko aba banyamakuru bavuye kuri iyi radiyo bakinjira umujyi wa Kigali ibijyanye n’imyidagaduro noneho byahise bibarizwa Kigali, bituma Huye yari yarakoze mu jisho umujyi wa Kigali icika intege kuva ubwo.
N'ubwo ariko iyi mijyi ibiri yasaga nihanganye, hagati aho habaga hari Rubavu nayo yari ishyushye usanga abadataramiye muri iyo mijyi bahinira Rubavu ahari hakunzwe cyane amazi y’ikiyaga cya Kivu ndetse na Radio Rc Rubavu nayo yabicaga bigacika muri icyo gihe. Aha hanabarizwaga abahanzi banyuranye baje kubimburirwa na Young Grace wabavuyemo akinjirira muzika y’u Rwanda ndetse akaba umuhanzikazi rukumbi uturuka mu karere ka Rubavu ukunzwe ku rwego rw’igihugu. Icyakora kuva yakwamamara avuye i Rubavu wagira ngo inzira yanyuze yasize ayifunze cyangwa ni iteme ryacitse dore ko nyuma ye ntawundi urabikora nababigerageje bose usanga bahagama mu nzira.
Icyaburaga ngo muzika ndetse n’imyidagaduro i Rubavu bizamuke cyaravumbuwe…
Rubavu ni umujyi nawo utuwe n'abahanzi batari bake bafite impano, ni umujyi ufite ibikorwa remezo n'ubwo atari byinshi byatuma nayo iba igicumbi cy’imyidagaduro mu Rwanda ariko urebye icyaburaga cyari ugushyira hamwe kw’abatuye uyu mujyi ngo bashyigikirane cyane bashyigikire abahanzi n'abandi bakora imyidagaduro bakomoka cyangwa baba muri uyu mujyi.
Nyuma yo kubona ko iki ari ikibazo, abanya Rubavu batangiye kampanye ishobora gusiga uyu mujyi ndetse n'aka gace bakemuye iki kibazo, binyuze mu muhanzi ukomoka Rubavu ariko wibera muri Leta Zunze Ubumwe za Amerika Shizzo yatangije kampanye yise ‘Bugoyi wood’ aho akoresha imipira, ingofero n’ibindi binyuranye byanditseho amagambo agaragaza urukundo abatuye cyangwa abakomoka muri aka gace bakunda agace kabo. Uburyo iki gitekerezo cyakiriwe n'abakomoka muri aka gace ndetse bagashyigikira uyu muhanzi biraca amarenga ko hatabayeho kurangara hagakomeza uku gushyigikirana imyidagaduro muri aka gace yatera imbere.
Ni iki bisaba ngo muzika n’imyidagaduro mu gace ka Rubavu bitere imbere…
Mu kiganiro kigufi Inyarwanda.comy yagiranye na Fred Ruterana umunyamakuru ukomeye w’imyidagaduro mu karere ka Rubavu yatangaje ko asanga igihe kigeze ngo abahanzi bo mu karere ka Rubavu batere mbere, akarere kabo kongere kamere neza mu bijyanye n’imyidagaduro, ibi kandi nawe akaba abibona mu gihe cya vuba bitewe n'uko abona abakomoka n'abatuye muri aka gace bahagurukiye gushyigikirana by’umwihariko binyuze muri iyi kampanye nshya yazanywe n’uyu muraperi.
Young Grace umwe mu birango bya muzika y'i Bugoyi
‘Ntakabuza mu gihe tuzaba dukomeje gushyigikirana bikomeye gutya ndetse tukereka igihugu cyose ko Rubavu dukunda imyidagaduro nta kabuza bazongera batuyoboke, icyo njye nasaba abahanzi n'abandi baba mu myidagaduro ba hano i Rubavu baba bakora ibihangano bijyanye n’igihe bikoranywe ubuhanga kandi biri ku rwego mpuzamahanga.” Claude Twahirwa umwe mu bakunda muzika bo mu karere ka Rubavu.
Ibyo uyu mugabo yatangarije Inyarwanda.com ni nacyo kintu urebye benshi bahurizaho kibura ngo abanyamuziki b’i Rubavu bagere ku rwego rushimishije. Abahanzi bo muri aka karere barasabwa gukora cyane kandi bagakora ibihangano biri ku rwego rwo hejuru kugira ngo bibashe guhatana n’iby'abahanzi b’i Kigali ku isoko cyane ko nabo ubwabo abenshi bisigaye bibasaba kujya gukorera indirimbo hanze y’u Rwanda kugira ngo nibura bakore iziri ku rwego rwiza.
Mu gihe Rubavu izaba ifite abahanzi beza kandi bakunzwe cyane yaba iwabo ndetse no mu gihugu bizakurura n'abandi bahanzi kujya gutaramira muri aka gace kazaba kagaragaza ko gafite abakunzi ba muzika benshi bityo ikijyanye n’imyidagaduro gitere imbere bikomeye nko mu myaka yatambutse mu gihe hari hagezweho abitwa ba Tildon, The Same, Young Grace n'abandi bari baramaze kuzamura urwego rw’imyidagaduro muri aka gace.


text:
Ibi byigaragaje mu isuzuma ry’imihigo y’uturere yo mu 2016, aho Akarere ka Musanze kabaye aka nyuma, kisuzumye gasanga byaratewe no guhiga kadafatanyije n’abaturage. Mu mwaka wakurikiyeho, iri kosa ako karere kararikosoye, gahita kabona umwanya wa kabiri mu mihigo ya 2017.
Ni muri urwo rwego Umuryango udaharanira Inyungu, Never Again Rwanda, ku bufatanye n’uwitwa ‘Interpeace’ byahuje ingamba bitangiza umushinga ugamije gushimangira uruhare rw’umuturage mu guhitamo ibimukorerwa.
Ibi bikorwa byatangijwe ku mugaragaro kuri uyu wa Gatatu bizamara imyaka ibiri n’igice.
Komiseri muri FPR Inkotanyi, Gasamagera Wellars, umwe mu batanze ikiganiro, yavuze ko n’ubwo intego zigamijwe muri gahunda ya Never Again Rwanda ari ukwimakaza umuco w’uko abaturage bagomba kugira uruhare mu byemezo bibafatirwa, ngo hakwiye kwitabwa no ku baturage bagifite imyumvire iri hasi, bumva ko gufatanya n’ubuyobozi byabakururira ibyago.
Gasamagera yatanze ubuhamya bw’uko hagati ya 1999 na 2000 ubwo igihugu cyatangizaga gahunda yo kwegereza ubuyobozi abaturage ari ibintu batumvaga, bamwe bagakeka ko Leta ishaka kubakorera urusyo bashingiye ku ruhare rubi byavugwaga ko bamwe bagize muri Jenoside yakorewe Abatutsi mu 1994.
Aha niho yahereye asaba abayobozi gushyira imbaraga mu kwimakaza icyizere cy’imiyoborere myiza mu mitima ya bamwe bashenguwe n’ubutegetsi bubi bwahozeho.
Umuyobozi w’Ishami rikurikirana itangwa rya Serivisi, Imiyoborere myiza n’Ihuriro ry’Abafatanyabikorwa mu Iterambere (JADF) mu Rwego rw’Igihugu rw’Imiyoborere (RGB), Judith Kazaire, yasabye ko uyu mushinga mushya abaturage n’abayobozi bawibonamo kugira ngo uzagire akamaro.
Ati “Ubushakashatsi bwakozwe na RGB bwagaragaje ko uruhare rw’abaturage mu miyoborere ruri hejuru ya 76.4%, ariko icyerekezo cy’igihugu ni uko tugera kure kurushaho. Icyo twasaba n’uko ari abaturage, uturere twatoranijwe ndetse n’abawushyira mu bikorwa bawugira uwabo, umushinga ukazadusigira ingaruka nziza ziyongera ku bikorwa bisanzwe.”
Umuyobozi w’Ishami rishinzwe Imiyoborere myiza n’Uburenganzira bw’Abaturage muri Never Again, Ntahobari Noël, yasobanuye ko ubusanzwe ibikorwa byabo byibanda ku guhuriza abaturage mu matsinda mato, bo ubwabo bakishyiriraho urutonde rw’ibibazo bafite bakurikije ibiremerereye kurusha ibindi, hagakurikiraho kubahuza n’abayobozi mu rwego rwo gufatira hamwe ingamba zigamije kubonera ibisubizo ibyo bibazo.
Ambasaderi w’Umuryango w’Ubumwe bw’u Burayi mu Rwanda, Nicola Bellomo, yashimye iyi gahunda avuga ko ari ingirakamaro.
Yagize ati “Twizeye ko uyu mushinga uziye igihe mu gushimangira ko imiyoborere myiza mu Rwanda itagarukira mu nzozi nziza igihugu gifite gusa, ko ahubwo birushaho kuba ukuri kwigaragaza kurushaho iyo abaturage bafatanyirije hamwe n’abayobozi babo mu kugena no gushyira mu bikorwa ibyemezo biturutse mu nyigo n’ingamba bafatiye hamwe.”
Uturere uyu mushinga uzibandaho ni Gasabo, Nyagatare, Musanze, Rutsiro na Huye.


text:
Ikigega NDF kiyemeje gukomeza gushyigikira u Rwanda
Yanditswe na SEZIBERA ANSELME
Umuyobozi uhagarariye ikigega (NDF) cyo mu bihugu bya Danemark, Finlande, Islande, Norvège na Suède, Martina Jagerhorn, avuga ko inkunga bahisemo gutera u Rwanda izagira uruhare mu kurufasha guhangana n’imihindagurikire y’ikirere, kandi bazakomeza kurushyigikira.
Agira ati: “Tumaze iminsi twiga ku mihindagurikire y’ikirere mu Rwanda, ngo turebe icyakorwa kugira ngo rugire ubudahangarwa. Dushingiye rero ku bikorwa bya LAFREC tuzakomeza gushyigikira u Rwanda mu guhangana n’ihindagurika ry’ikirere.”
Martina avuga ko ku nkunga NDF yahaye REMA ingana na miliyoni 3.382 z’amayero ahwanye n’amafaranga y’u Rwanda 3.556.903.489 aziyongera ku bikorwa by’Umushinga ugamije kugarura ishusho kamere y’Amashyamba no kuyabungabunga (LAFREC) usanzwe ushyirwa mu bikorwa n’Ikigo k’Igihugu cyo kubungabunga ibidukikije (REMA).
Umuyobozi mukuru w’Ikigo k’igihugu gishinzwe kubungabunga ibidukikije (REMA) Eng. Coletha Ruhamya, avuga ko inkunga NDF yateye u Rwanda ifite akamaro kanini karimo kongera ubuso buteweho amashyamba, kugarura ishusho kamere yayo, kongera ubuziranenge bw’imbuto y’amashyamba, no kurushaho guhangana n’imihindagurikire y’ibihe.
Agira ati: “Twishimiye uko dukomeza gukorana n’abafatanyabikorwa bacu ndetse n’ikizere bakomeza kutugaragariza. Ubufatanye nk’ubu budufasha kugera ku ntego yacu yo kugira ibidukikije bibungabunzwe mu buryo burambye”.
Inkunga NDF yahaye ikigo cya REMA binyuze muri Banki y’isi itegerejweho no kugira uruhare mu guhangana n’imihindagurikire izashyirwa mu mushinga uzamara imyaka 2 urangire 2019.
TANGA IGITEKEREZO
Leave a Reply
Be the First to Comment!


text:
Nyabihu: Mu kwerekana ibyo bagezeho mu mihigo ya 2011-2012 basabwe kongera ingufu kuri bimwe mu bitaragenze neza
Mu kwerekana uko besheje imihigo bari bari biyemeje kugeraho mu mwaka wa 2011-2012, kuri uyu wa 25/06/2012 zimwe mu nzego z’akarere ka Nyabihu zasabwe kurushaho gushyiramo imbaraga hamwe na hamwe habonetse ko hakirimo utubazo.
Mu rwego rw’uburezi cyane cyane ahari harahizwe ibijyanye no kubaka amasomero menshi 73 azigamo abantu bakuze bagera ku 3600, akarere ka Nyabihu kerekanye ko kahiguye uyu muhigo kuko kubatse amasomero agera ku 122 yigamo abantu bagera kuri 5440,gusa bagiriwe inama y’uko badakwiriye kwishimira ko bubatse amasomero menshi abatazi gusoma no kwandika bigiremo ahubwo bakwiye gutekereza ku kibazo cy’uko bafite umubare munini w’abatazi gusoma no kwandika bagashakisha umuti urambye wacyo kandi bakagerageza gushakisha uburyo umubare w’abatazi gusoma no kwandika nyuma y’abo bigisha utazongera kubaho.
Kukibazo cy’abana bata ishuri kubera ubukene, abayobozi ba Nyabihu n’ushinzwe uburezi muri rusange basabwe gusuzumana ubwitonzi iki kibazo kigakemurwa burundu kuko bitumvikana neza uburyo akarere ka Nyabihu kaza mu myanya 5 ya mbere mu kurwanya ubukene kandi hakaboneka abana bavanwa mu ishuri n’ubukene.
Gusa aha ubuyobozi bw’akarere bwagaragaje ko biterwa n’imyumvire y’ababyeyi bamwe bahitamo kuvana abana babo mu mashuri ngo babafashe mu mirimo nk’ubuhinzi n’ibindi. Bakaba bavuze ko bazagikosora. Aha kandi banasabwe kurushaho guharanira uburezi ku mwana kuko ari uburenganzira bwe,bityo bakagira abana benshi mu mashuri bagashyira mu bikorwa gahunda y’uburezi kuri bose “Education for allâ€.
Gusa kuri iki kibazo Padiri Bosco wari umwe mu barezi wari wanitabiriye igikorwa cyo kwesa imihigo cyakozwe n’akarere ka Nyabihu,yavuze ko ubu barimo gufata ingamba zo gukuraho burundu igitera abantu kutamenya gusoma no kwandika cyane gishingiye ku kibazo cy’uko bamwe mu babyeyi bakura abana mu mashuri bakajya kubafasha mu mirimo nko guhinga,gukora mu byayi n’ahandi. Bimwe mu byo biyemeje gukora akaba ari ugufata ingamba zo gukumira ababyeyi bakoresha abana mu mirimo inyuranye aho kujya kwiga nko mu cyayi,mu mirima n’ahandi. Abakozi bashinzwe uburezi mu murenge bakaba bazfasha cyane mu gukemura iki kibazo kuko bazajya babikurikirana umunsi ku mu nsi.
Urwego rw’ubuhinzi narwo hari icyo rwasabwe gushyiramo ingufu
Urundi rwego rwasabwe kongerwamo ingufu,ni urw’ubuhinzi aho ubuhinzi bw’ibishyimbo bwakozwe mu murenge wa Jomba bwatanze umusaruro wa Toni zigera kuri 2.2/ha kubera inyongeramusaruro y’ifumbire y’imborera n’imbuto z’indobanure byakoreshejwe mu gihe nta fumbire yakoreshejwe bezaga umusaruro ungana na 0.8t/ha,byagaragaje ko umusaruro kuri ha wiyongereye ariko ko mbere utabonekaga. Nyuma yo gusuzuma uyu muhigo hagaragajwe ko hongewemo ifumbire ya NPK umusaruro w’ibishyimbo kuri ha wakwiyongera kugeza kuri 3t zirenga kuri ha. Ari nayo ,pamvu basabwe ubutaha kuzakoresha n’iyi fumbire kuko byagaragaye ko batayibuze.
Ku birebana n’ibikorwa remezo birimo imihanda yakozwe ariko imyinshi muri yo ikaba itararangira ku buryo iyari igeze kure yari igeze kuri 95% ,hagiye hagarazwa imbogamizi zagiye zibasira iyo mihanda bigatuma imirimo yayo idindira nk’ibiza byibasiye umuhanda Jomba-Shyira uri mu misozi miremire wagiye wibasirwa n’inkangu bitewe n’ibiza byibasiye akarere ka Nyabihu,ubu ukaba ugeze kuri 45% naho umuhanda Tubungo-shyira nawo wakunze guhura n’ibi bibazo ukaba nawo ugeze kuri 51%. Umuhanda Gifunzo-Rurembo nawo ukaba wari ugeze kuri 75%. Umuhanda Nyakinama- Vunga nawo kandi ukaba ari urimo gukorwa na MININFRA kugeza ubu ukaba urimo ukorwa gusa ukomeje gukorwa . Undi muhanda nk’unyura mu mudugudu wa Kazuba mu murenge wa Mukamira n’umuhanda wa Bikingi unyura mu mudugudu wa Bikingi muri Bigogwe ikaba igeze ku rugero rushimishige rwa 95% Imihanda muri rusange ikaba igeze ku gipimo cya 75% ikorwa. Ku kibazo cy’imihanda  abasuzuma imihigo bakaba bafashe ingamba yo gufatira umuhigo aho ugereye bitewe n’ibibazo bitandukanye bagiye bagira bitabaturutseho nk’ibiza ariko ukaba wazasubirwamo mu mihigo y’ umwaka utaha.
Hasabwe gushyira ingufu muri gahunda nk’izirebana no kwitabira ubwisungane mu kwivuza “mutuelle†kuko byagaragaye ko umwaka ushize bari kuri 94.7% umubare wagakwiye kuzamurwa. No mu zindi hakaba hasabwe kurushaho gushyiramo ingufu kugira ngo iterambere ry’u Rwanda n’abaturage muri rusange rirusheho kugerwaho neza kandi vuba.


text:
Gusa muri ibyo bibazo hari bimwe bigaruka kenshi mu turere tunyuranye, aho usanga byari kuba byarakemuwe n’abayobozi bo mu nzego z’ibanze ariko bigategereza Umukuru w’Igihugu, hakaba n’ibibonerwa umuti ari uko araye ari bubasure.
Ibibazo Perezida Kagame akunda kugezwaho aho ageze hose ni bitatu by’ingenzi.
1. Abaturage batahawe ingurane
Ku wa 25 Werurwe 2016 ubwo Perezida Kagame yasuraga abaturage bo mu Karere ka Rubavu, umuturage witwa Binywama Theobard utuye mu Kagari ka Kanyundo, mu Karere ka Rubavu, yabwiye Umukuru w’Igihugu ko akarere ka Rubavu gafatanyije n’umushinga PAREFU ukorera muri Minisiteri y’Ibikorwa Remezo bateye ibiti mu masambu y’abaturage, harimo n’iye ariko ntibahabwe ingurane.
Ikibazo cy’uwo musaza cyaje gikurikira icyabajijwe n’umwe mu baturage bo mu Murenge wa Busasa, tariki 18 Kamena 2015 avuga ko akarere ka Rutsiro kohereje umushinga PAREFU ugatera ibiti mu mirima y’abaturage nyamara bo ntibagire icyo bahabwa.
Iki kibazo kijya gusa kandi n’icyo yasanganijwe ubwo yasuraga abaturage bo mu Karere ka Gakenke ku wa 23 Werurwe 2016 , aho umwe mu bafite imirima yegereye umugezi wa Base yamubwiye ko baranduriwe imyaka n’ubuyobozi bw’akarere bubabwira ko hari hagamijwe kubungwabungwa ibidukikije, ariko ntibahabwe ingurane y’ibyabo.
Mu ruzinduko Perezida Kagame yakoreye i Karongi kuva kuwa 16-17 Gicurasi 2016, umuturage yamugejejeho ikibazo cy’uko isambu ye ubuyobozi bwayubatsemo inzu y’abatishoboye mu 2008, ariko kugeza aho Perezida Kagame yagiraga i Karongi yari atarahabwa ingurane.
2. Ibibazo by’akarengane gakorerwa abaturage
Ubwo Perezida Kagame yasuraga abaturage bo mu Murenge wa Jabana, mu Karere ka Gasabo ku wa 11 Ugushingo 2014, Umuturage witwa Mukasinzi Clarisse wo mu Karere ka Kicukiro, yagaragarije Perezida Kagame ko Paul Jules Ndamage wari Meya w’aka karere yatanze imitungo ye, mu buryo budasobanutse.
Iki kibazo gisa neza n’icyo Mukarugaba Odette wo mu Karere ka Karongi yagejeje kuri Perezida Kagame ubwo yasuraga Karongi ku wa 17 Gicurasi 2016, ikibazo cy’imitungo igizwe n’inzu yambuwe, nyamara yari yakigejeje kuri Perezida wa Repubulika ahagana mu 2000 hakiriho amakomini.
Ubwo yari yasuye Akarere ka Rubavu kuwa 27 Werurwe 2016, Umukuru w’Igihugu kandi yagejejweho ikibazo n’umugore wavugaga ko umwana we yambuwe n’abajura amafaranga Miliyoni 2.5, ariko bagafatwa na Polisi bagifite amwe muri ayo mafaranga, akavuga ko ayo mafaranga polisi itigeze iyamusubiza. Iki kibazo cyatunguye Perezida Kagame yibaza impamvu polisi itasubije uwo muturage amafaranga ye, ahita ayitegeka kuyamuha akiri aho; nyuma uyu muturage yaje kurenganurwa.
3. Kwamburwa na ba rwiyemezamirimo
Ubwo Perezida Kagame yasuraga Akarere ka Karongi ku wa 17 Werurwe 2016, umuturage yamugejejeho ikibazo cy’uko we n’abandi bambuwe amafaranga yabo na rwiyemezamirimo bakoreye ubwo hubakwaga urwibutso rwa Jenoside rwa Bisesero mu mwaka wa 2012, nyamara akarere ntikagire icyo gakora kugira ngo abo baturage babone amafaranga yabo.
Ikibazo kimeze nk’iki kandi, Perezida Kagame yakibajijwe na Rubayiza Faustin ubwo yasuraga Akarere ka Rutsiro ku wa 18 Kamena 2015, aho yamubwiye ko bambuwe amafaranga bakoreye bubaka ibyumba by’amashuri y’uburezi bw’ibanze bw’imyaka 12 mu mwaka wa 2014.
Ubwo Perezida wa Repubulika kandi yasuraga Akarere ka Ngoma ku wa 28 Mata 2016 , Umuturage wo muri ako karere witwa Hitimana Jean Baptiste, yamugejejeho ikibazo cy’uko rwiyemezamirimo wahawe akazi n’akarere ka Ngoma yabambuye amafaranga nyuma yo gutera ibiti ku nkengero z’ibiyaga.
Nkuko byagiye bigaragara mu turere dutandukanye Perezida Kagame yasuraga, ibibazo byakunze kugenda bimugezwaho bisa, nyamara agasanga bitarakemuwe mbere kandi ubuyobozi bwaragaba bubizi ndetse bunafite ubushobozi bwo kubikemura.
Abadepite batangiye gushaka impamvu ibibazo bitegereza Umukuru w’Igihugu
Iki ni ikibazo abadepite batekerejeho ndetse ubwo hagaragazwaga ibyagezweho n’Inteko Ishinga Amategeko imitwe yombi mu gihembwe cya mbere cy’umwaka wa 2016, ku wa 05 Mata 2016.
Visi Perezida w’Inteko Ishinga Amategeko umutwe w’abadepite, Mukama Abbas, yavuze ko mu ngengo y’Imari (y’Inteko Ishinga Amategeko) y’umwaka wa 2016-2017 hagomba gushyirwamo amafaranga menshi mu ngendo zo kwegera abaturage kugira ngo ibibugarije bimenyekane, aho kumenyekana ari uko Perezida Kagame yabasuye.
Izo ngendo mu baturage zaratangiye gusa ntawuzi niba koko zizakemura ibibazo ku buryo Perezida Kagame atazajya abisanganizwa mu turere twose asura kandi byakabaye bikemurwa mbere y’uko ahagera.
Perezida Kagame ntiyumva impamvu hari ibibazo bigaruka buri gihe
Umukuru w’Igihugu wakundaga guhita asaba inzego zibishinzwe gukurikirana no gukemura byihuse ibi bibazo yabaga amaze gusanganizwa, yongeye kugaragaza ko atishimiye iyi myitwarire ya bamwe mu bayobozi badakemura ibibangamiye abaturage bikarinda kumugeraho.
Ubwo ku wa 31 Werurwe 2016 yasozaga itorero ry’abajyanama b’Uturere n’Umujyi wa Kigali i Gabiro muri Gatsibo, Perezida Kagame yagaragaje ko gahunda ya Girinka, aho agiye hose bayimusanganiza ko yajemo ibibazo akibaza impamvu icyo kibazo kigaragara ahantu hose.
Yagize ati “Hari akarere porogaramu ya Girinka itarageramo? Hari akarere iyo porogaramu itagira ibibazo? Karahari? Nimukambwire. Mbwira uti mu karere kanjye cyangwa ako nzi iyo porogaramu nta kibazo kijya kivuka. Hari ako muzi? Kubera iki? […] Abo baturage mugenda mugafata inka zabo ntimuzibahe, ndabibona aho mba nagiye hose , umuturage aba agira ati ’ndakennye, ndapfuye, banyimye inka cyangwa ngo bari banshyize ku rutonde umuyobozi runaka yarayitwariye’.”


text:
Tuesday, March 17, 2015
ESE NDUHUNGIREHE OLIVIER NI MUNTU KI MURI BYOSE
From KICUKIRO 1994
“Ukuri guca mu ziko ntigushya”.
Olivier Nduhungirehe ushyamiranye n’abantu kuri Internet ahatsi iki?
Abatabizi mubimenye, ibyo akora byose burya bigamije guhishira ibyo bene wabo bakoraga mu kwezi kwaMata 1994.
Ibyo mwese mushobora kuba muzi n'uko yarafite murumuna we, nyakwigendera Janvier Jean Syriak Nduhungirehe, wishwe afite imyaka 17 kw'itariki ya 15 Mata 1994 n'umusirikare wa RPF witwaga Gatabazi, wamurashe mu marembo y’iwabo ku Kicukiro i Kigali.
Icyo mushobora kuba mutazi neza, n'ibyabaye byose kuri uwo munsi, ndetse n'impamvu abo basirikare bahisemo kumurasa.
Uwo Gatabazi yari kumwe n'abagenzi be babiri bari bagiye kugaba igitero kw'iRebero, kuko bari bafite misiyo yo kuhafata n’abandi. Bari baturutse i Remera, bagomba guca ku Kicukiro mu bibuga bya E.T.O. (Ecole Technique Officielle de Kicukiro) ngo bakomeze inzira yabo.
Uwo munsi wa 15 Mata utangira, abo basirikare batatu babanje kurasa undi musore witwaga Kalisa wigaga muri ETO, umuhungu w'inzobe wari uzwi ho ubuhanga mugukina umupira. Bamurashe mu musaya agahita agwa ahongaho azira gusa kuba yari kunzira yabo.Kalisa yarafite imyaka nka 23, bamwiciye kumupaka wa Kicukiro na Remera, hafi yakabare bitaga « kuri Maradonna ». Abazi ako gace baribuka umukungugu waho weraga.
Ni uko rero bamaze kwica Kalisa, nibwo bazamutse bagana ku bibuga by’umupira byo muri E.T.O. Ku nzira yabo bakubitana na Janvier warutashye avuye kuri bariyeri bari barashinze muri metero nka mirongo itanuuvuye iwabo k’umuhanda munini werekezaga m’urubirizi no kuri EPEKI (Ecole Primaire Kicukiro).
Iyo bariyeri bari barashinze bari barayise « kw’iseta ». Kuri iyo bariyeri, hari ho umusore witwaga Nizari, undi witwaga Robereti, undi yari Claude, undi yari umusore bitaga Deresi cyangwa « Deregitegiri », undi witwaga Franco, na Janvier murumuna wa Olivier Nduhungirehe, ariko cyane cyane uwitwa Usabayezu Emmanuel, uzwi mw’izina rya « Rukara ».
Abo bandi nta bintu byinsh tubaziho, ariko tuzi ko ibikorwa byose by’ubu bya Olivier Nduhungirehe, bigamije guhishira iby’iyo minsi, harimo imyitwarire ya Rukara Usabayezu Emmanuel, mubyara we. Niyo mpamvu Olivier Nduhungirehe atinyakugaruka kw’icwa rya murumuna we ngo batamubaza ibyabanjirije cyangwa ibyakurikiye.
Janvier rero, yari kumwe n’abo bose kuri bariyeri kuri uwo munsi mubi wa 15 Mata 1994.Bumviye rimwe amasasu yavugiraga aho hepfo mbere yo kuzamenya nyuma ko ariyo yahitanye Kalisa. Janvier byamuteye ubwoba ahitamo kwitahira mugihe Rukara n’abandi biyemezaga gukomera kuri bariyeri, bigira nkaho ntacyo batinya. Rukara we yari afite akarusho k’ubuterahamwe kuko ari we wenyine wari wambaye igikoti cya gisirikare anafite umupanga utyaye.
Byasaga nkaho, kuba Interahamwe ari byo yigiraga kuko Rukara kubamuzi neza yari umututsi ufite bene wabo benshi baje kwicwa mu karere k’iwabo iButare.Rukara yari amaze nk’imyaka ine aba aho ku Kicukiro iKigali, kwa se wabo Jean-Chrysostome Nduhungirehe aho yari yaragizwe umwana m’ubandi kuva aho Nduhungirehe yamwise umuhungu we k’umugaragaromuri 1993.
Niba ari ubwoba bwamukoreshaga aho ku Kicukiro kure y’aho akomoka, ntawe ubizi. Rukara yari umunyamayeri, ariko utari uzwi ho ubundi butwari n’ubupfura, yarushize ubukana izo nterahamwe zose zo ku Kicukiro. N’uko rero yari yarabaye utegeka iyo bariyeri, atitiza anatoteza abacaga aho ngaho. Icyo kinamico cy’ubuterahamwe cyari kumvikana iyo bigarukira mw’iterabwoba gusa akajya kuri bariyeri nta kindi akora.
Ariko rero, nk’uko bikunze kugenda iyo umuntu ashatse gukabya y’igura, umuntu agera aho agakora amarorerwa.
Rukara rero akaba yarayakoze afatanyije n’izindi Nterahamwe, aho baje kujyana umusore w’umututsi witwaga « Polo »mu bibuga bya ETO, bakamusogota. Rukara yagarutse asobanura ko ari izo nterehamwe zindi zamwishe, ko we yaba gusa yaratoraguye icyuma hasi akagihanagura mu byatsi no kw’ikoti rye,ngo yerekane ko nawe hari icyo yakoraga. Mu byukuri, kuba ari we ugomba kubarirwa icyo cyaha, nta wabishidikanya kuko abandi bari kumwe nawe, ahubwo baje bemeza ko Rukara ari we wabikoze byose.
Kuri uyu munsi rero, aho kugira ngo yigire umurakari mw’ishyirahamwe rya Ibuka iBuruseli, yari akwiye kwicuza icyo cyaha yakoze cyangwa yemewe ko yafatanyije n’abandi.
Muzabaze umwe muri abo bahungu twavuze hejuru, azabahe amazina yose ya Polo, kandi anababwire umunsi n’isaha yasogoteweho. Nihabura ubibabwira, mushobora no kubaza undi musore witwa Hitiyise, umwana mwiza w’umututsi warokotese ubwicanyi bwabereye harya iGahanga hagati ya Kicukiro na Rebero. Nanone ni musanga Hitiyise ntabyo azi, muzibarize Rukara ubwe. Igisubizo muzakibona mu ndoro ye, muhite mwumva impamvu Olivier Nduhungirehe ajijisha k’ubyiwabo.
Janvier rero, yashingutse kuri bariyeri asubira iwabo uko urusaku rw’amasasu rwagenda rubegera, ariko batazi neza aho ayo masasu yaturukaga cyangwa yerekeza. Janvier yagize ibyago kuko ahubwo yagiye ayasanga ubwo yirukankaga za metero 50zari hagati ya bariyeri nurugo rwabo. Yabaye agikanda kuri sonette y’amarembo, nyina wari munzu asohoka yiruka aje kumukingurira kuko yahise yumva ko ari umuhungu we uje uhunga ayo masasu yaramaze kuvugira hafi aho. Aho yari mugipangu, nibwo nyina yumvaga umwe muri abo basirikara ba R.P.F. abwira undi ati : « Mwice Gataba… » akaba ari nako izina ry’uwamishe rizwi kuko uwo wundi yahise amurasa amasasu abiri, rimwe mukwaha irindi mu musaya.
Kuberako bari bumvise ko abantu bajagataga mu gipangu, abo basirikire b’inkotanyi bahise bahatera grenade ntiyagira uwo ifata ariko isakambura inzu yo kwa Nduhungirehe. Nyina yahise aryama hasi yumvise grenade ituritse. Muri uko gushyira umusaya hasi, nibwo yabonye bucura bwe arambaraye kubutaka, umwuka wamushizemo. Janvier yashyinguwe iwabo muri jardin.
Mu gihe aba basirikare batatu bageraga hafi yamarembo yo kwa Nduhungirehe mbere yo kwica Janvier, nibwo abo basore bari kuri bariyeri bababonaga, Rukara akaba atazibagirwa utugofero tw’icyatsi izo nkotanyi zari zambaye. Abo basore bose bahise bakwira imishwari, batana biruka maze Rukara ahitamo kwiruka agana ku bibuga bya E.T.O., ahageze akatira iburyo akomereza muri ka gahanda kazamukaga gaca imbere y’akaduka kitwaga kuri Scania. Babiri muri babasirikare ba R.P.F. bahise bamwirukankaho ngo bamufate bamwice kuko byagaragaraga ko ari we wari uyoboye iyo bariyeri, cyane cyane ko ari we wenyine wari wambaye nk’interahamwe.
Rukara ni uko ariruka, umupanga arawuta, amaguru ayabangira ingata, yerekeza kuri position z’abasirikare ba ba FAR, imbere yo kwa Aubry, umuhungu waje kwicwa mu mpera z’ukwezi kwa gatanu 1994, igihe R.P.F. yafataga Kicukiro yose.Mu gihe izo nkotanyi zirukunkanaga Rukara ngo zimuhane, zagize ibyago zibonwa n’abandi basirikare baba FAR bari bafite position muri E.T.O. bahise bazirasaho, bahamya imwe muri zo,ihita ihagwa. Inkotanyi ya kabiri yaretse kwiruka, irasa izo position z’aba FAR, itora Kalachnikov ya mugenzi wayo wari umaze kuraswa ni uko inyurya mu bibuga bya E.T.O. isa nkaho ikomeje misiyo yayo.
Icyo Olivier Nduhungirehe ashaka guhishira ni aho we n’umuryango we bari bahagaze muri 1994.
Rukara yarakomeje arirukanka, yakirwa n’abasirikare b’aba FAR bari kuri centre ya Kicukiro hafi ya OPROVIA imbere ya station, aho yamaze iminsi ibiri mbere yo gutaha asubira mu rugo asanga nyina wa Olivier Nduhungirehe ngo bave ku Kicukiro.
Aho kwa Nduhungirehe nta bantu benshi bari bahari, kuberako ko byari mu biruhuko bya Pasika. Nduhungirehe ubwe yari yaragiye kwivuza mu Bubiligi aho yabaga iLouvain la neuve, abana n’abakobwa be babiri, abitwa Solange na Chantal.
Olivier Nduhungirehe nawe yabaga iLouvain la Neuve, naho umukobwa wa gatatu, Lyliose, yari yaragiye kwiga muri Sénégal. Kwa Nduhungirehe, hari hasigaye Janvier wari umaze guhotorwa, Rukara n’amarorerwa ye, Mama wabo Patirisiya, abakozi babiri babakobwa, n’uwitwa Christophe, watangiye ari umukozi wo murugo akarangiza yarabaye inkoramutima w’umuryango wose wo kwa Nduhungirehe akaba n’ubu yarabaye incuti y’umuryango, ndetse akaba yararongoye umwe muri bashiki ba Rukara bacitse kw’icumu.Christophe yari afite murumuna we, cyangwa impanga ye, wari umukomando mu ba FAR ngo waba warakoze ishyano muri ibyo bihe iwabo kavukire iButare.
Mbese muri make, ibi byose ni byo Olivier Nduhungirihe yiyemeje kugerageza guhisha.
Aho umuryango we wari uhagaze, niho hatumye nyina afata ya kamioneti y’iwabo ya Mitsubishi yumweru akitwara agana iButare, mugihe ubwicanyi bwari ahantu hose, mu matariki ya 20 Mata 1994. iNyabugogoyahambutse nta kibazo na gito kandi yari umututsikazi uvuye iKigali, utwaye Christophe w’umuhutu na Rukura w’umututsi nubwo muri icyo gihe Rukura yari yarigize umuhutu, ndetse n’interahamwe ikaze.
Ni inde wundi watinyutse gukora ikintu nk’icyo muri 1994 ari umututsi, uretse umuntu utinyuka guheza inguni mw’ishyirahamwe rya iBuka?
Hari ibindi byinshi umuntu yakongeraho, ariko iby’igenzi bisobanura imyitwarire ya Olivier Nduhungirehe ni ibyo byabaye hagati y’itariki ya 7 n’iya 20 mata 1994. Ibi rero byagombaga kumenyeshwa abantu bose bibaza icyo Olivier Nduhungirehe ahatse.
Subscribe to: Post Comments (Atom)


text:
Ubuvumvu ni umurimo,ukoranana neza n’ubundi buhinzi n’indi mishinga yo guteza imbere icyaro. Imishinga yo guteza imbere icyaro nayo ikunze guteza imbere ubuvumvu. Ibihingwa bimwe bihingwa mu mishinga babona ubuki babukuye mu mirimo yo kubangurira ikorwa n’inzuki. Ubuvumvu bushobora kukuzana inyungu k’uborozi bato bahinga ibyo bihingwa cyangwa bafite izuki zabo aho hafi.
Ibihingwa bikurikira bizwiho kubangurirwa n’udukoko, nibyo bikunze guturukaho uturabo inzuki zifashisha mugukora ubuki.
Sisal, cashew, icyayi, ipapayi, coconut, ikawa, squash, pumpkin, cucumber, oil palm, litchi, citrus, imyembe,avoka, clover, melons, watermelons, peaches, blackberries,sesame,igihwagari,ibishyimbo na alfalfa.
Ibihingwa bibona inyungu bizikura mukubanguridwa n’udukoko haboneka imbuto. Ibi byongera umusaruro w’imbuto kandi zikaba ari nanziza. Ubuki buboneka cyane iyo ntabundi bukoko buri muri ako gace bushobora kubangurira ibihingwa cyangwa ari duke tutagera kubihingwa byose.
Abaturage bakora mu mishinga y’amashyamba usanga bita cyane k’ubuvumvu. Ubuvumvu bukungukira cyane iyo hari amashyamba aho hafi, akundwa n’inzuki. Bamwe mubabomye inyungu zikomoka k’ubuvumvu bakunze kugira abantu inama uko bakwita ku amashyamba. Ubuvunvu nanone bwangizwa n’umuriro kuburyo zakurya zigahita zinigendera mu mashyamba.
Ubwoko bw’ibiti bifashisha mukongera guhinga amashyamba bigomba kuba bitanga ibiryo by’inzuki kugira ngo haboneka inganda z’ibikomoka ku inzuki. Ubuvumvu ni imirimo imwe ikomoka ku amashyamba.
Ibiti byifashishwa muyindi mirimo nko gucana, inzitiro n’amasaso, nabyo bitanga ibyo inzuki zikoramo ubuki muduce tumwe na tumwe. Ibikorwamo ubuki biterwa n’ibintu byinshi( ikirere,igihe n’ubutaka), igiti ntabwo cyavamo ibikorwamo ubuki mugihe ari gishyashya ahantu. Genzura ko ubwoko bw’igiti bwavamo ibikorwamo ubuki bitewe n’imiterere yahoo hantu kandi gikure mbere yuko inzuki zitangira gukora ubuki.
Ubworozi bw’inzuki bw’unganirana n’ubundi bworozi
Ubuvumvu ni umurimo,ukoranana neza n’ubundi buhinzi n’indi mishinga yo guteza imbere icyaro. Imishinga yo guteza imbere icyaro nayo ikunze guteza imbere ubuvumvu. Ibihingwa bimwe bihingwa mu mishinga babona ubuki babukuye mu mirimo yo kubangurira ikorwa n’inzuki. Ubuvumvu bushobora kukuzana inyungu k’uborozi bato bahinga ibyo bihingwa cyangwa bafite izuki zabo aho hafi.


text:
Nyamagabe: Akarere kiteguye itangira ry’urugerero.
Mu gihe abanyeshuri barangije amashuri yisumbuye mu mwaka wa 2012 bitegura kujya ku rugerero ruzatangira ku wa kane tariki ya 17/01/2013, umukozi ushinzwe gukurikirana ibikorwa by’itorero mu karere ka Nyamagabe aratangaza ko imyiteguro ishimishije.
Uwimana Eric, ushinzwe gukurikirana ibikorwa by’itorero muri Nyamagabe yatangaje ko ubu ubuyobozi bw’imirenge bwamaze guhura n’izi ntore zizakora imirimo itandukanye ku rugerero, ababyeyi bazo ndetse n’izindi ntore zatojwe mu bindi byiciro, hagamijwe gusobanura uko urugerero ruzakorwa hashyirwa mu bikorwa imihigo zahize ubwo zari mu itorero mu mpera z’umwaka ushize.
Ibikorwa izi ntore zizakora bikubiye mu mihigo zahize mu gitaramo cy’imihigo igizwe n’ubukangurambaga kuri gahunda zitandukanye zigamije imibereho myiza n’iterambere by’abaturage izajya ikorwa urugo ku rundi ndetse n’imirimo y’amaboko.
«Ibizibandwaho ni ibiri mu mihigo bahigiye imbere y’izindi ntore mu gitaramo cy’imihigo harimo ubukangurambaga mu kurwanya ubwandu bushya bwa Sida, gushishikariza abaturage kugira ubwisungane mu kwivuza, kwizigamira, no guha agaciro umuco wo kwigira. Hagamijwe ibikorwa by’iterambere bazajya bakora bigamije guteza imbere akagari batuyemo ndetse n’igihugu muri rusange », Uwimana.
Uwimana yakomeje asaba intore kwitabira urugerero ngo zese imihigo zahigiye imbere y’abanyarwanda, agasaba n’ababyeyi kuzaha abana umwanya bakitabira urugerero.
Mu nama yahuje ubuyobozi bw’akarere, abanyamabanga nshingabikorwa b’imirenge n’izindi nzego zirebwa n’urugerero mu karere kuri uyu wa kabiri tariki ya 15/01/2013, hanzuwe ko inzego zose zizagira uruhare mu gukurikirana ibikorwa by’urugerero, ndetse buri munsi hakaba hari umukozi w’umurenge ushinzwe gukurikirana ibyo bikorwa by’umwihariko bikajya bitangirwa raporo.
Intore ngo zizajya zihurira ku kagari buri gitondo maze zigabanye aho zikorera bitewe n’ikiri bukorwe uwo munsi, maze kuwa gatanu zikorere hamwe mu rwego rw’umurenge zibonereho n’umwanya wo kureba uko icyumweru gisojwe n’uko icy’ubutaha bazakora.
Mugisha Philbert, umuyobozi w’akarere ka Nyamagabe yibukije abari muri iyo nama ko urugerero ari ubwa mbere rugiye kuba bityo buri wese akaba asabwe umusanzu we kugira ngo ruzatange umusaruro runabere abandi bazarukora mu myaka itaha ikitegererezo.


text:
Nyuma y’amahano yagaragaye ku muvugizi mukuru w’Itorero Inkuru Nziza mu Rwanda, Pastor Ngaboyisonga Theoneste wagaragaye mu mashusho yakwirakwijwe ku mbuga nkoranyambaga arimo kwikinisha, kuri ubu bamwe mu bayobozi b’iri torero bitandukanyije n’uyu muyobozi wabo maze bashyiraho icyo bise ‘Komite igamije kugarura isura nziza mu itorero’.
Kuri uyu wa Kane tariki 15 Gashyantare 2018, nibwo iyi komite yamurikiwe ku mugaragaro itangazamakuru aho igizwe n’abayobozi barimo; Umuyobozi wa Komite ishinzwe kugarura isura nziza y’itorero Inkuru Nziza, Kamanugire Elijah, uyu akaba ari n’Umubitsi ku rwego rw’Intara ya Kigali, undi mu Pasiteri uri muri iyi komite ni Pastor Muhirwa Josue, Pastor Ruzindana Rambert, Umunyamabanga muri Region ya Kigali.
Harimo kandi Pastor Bazatsinda Fred; Umuyobozi wungirije muri Kigali, Pastor Biziyaremye Leonce ushinzwe imirimo y’ivugabutumwa mu Ntara ya Kibungo, ndetse na Ev. Gikundiro Rwamigabo James ushinzwe ivugabutumwa mu Ntara ya Kigali.
Pasiteri Kanamugire Elijah ari nawe muyobozi mukuru w’iyi komite yavuze ko iyi komite yabo ishingiye ku Ijambo ry’Imana ndetse uyu yanashimangiye ko kugeza ubu uyu wari umuvugizi wabo yamaze guhagarikwa kuri ubu ari umuyobozi mu biro gusa kuko aho ageze mu matorero agiye kwigisha abakirisitu basohoka kubera ko Imana yamaze kumukuraho. Yakomeje avuga ko ibyo bari gukora bari kwifashisha Bibiliya ndetse icyo bagamije ari ukuvugira Itorero ryose muri rusange.
Yagize ati “Hari umugani abanyankore bo muri Uganda baca bati ‘ Ikinyoma cyabyutse kare ukuri kugitangayo, ibi tuvuga biri hejuru kandi impamvu turi aha ntabwo ari ukurwanira ubuyobozi ahubwo ni ukurwanira ubusugire bw’Izina ry’Imana niyo mpamvu twakoresheje imirongo ya Bibiliya, muzabona muri Bibiliya hari abandi batabashije kuyobora Imana ibakuraho natwe rero tugiye kumukuraho atari ukugirango biteze akaduruvayo ahubwo turavugira Itorero”
Ev. Gikundiro Rwamigabo James ushinzwe ivugabutumwa mu Ntara ya Kigali we yagize ati “Iyi komite igomba kwita ku cyo Bibiliya ivuga aho kwita ku byo abantu bavuga, ndetse ibyagaragaye ku muvugizi w’Itorero ryacu twebwe ibyo byose turashaka kubirenza amaso tugakomeza imirimo y’Imana kuko we inteko rusange yamukuyeho kandi uburyo umuyobozi ajyaho n’uko ashyirwaho byose bigaragara muri Bibiliya”
James kandi akomeza avuga ko bakomeza gushaka umuyobozi mushya wayobora iri torero dore ko uyu muvugizi mukuru we bamaze kumwambura inshingano binyuze mu nteko rusange yateranye.
Iyi komite yabonye ibibazo by’ingutu biri mu Itorero
Aba ni abagize Komite Ishinzwe kugarura Isura Nziza mu Itorero Inkuru Nziza
Nk’uko bigaragara mu Itangazo rigenewe abanyamakuru ryashyizwe ahagaragara n’Abagize iyi komite bavuga ko hari ibibazo by’ingutu babonye bikomeje kugariza iri torero ari nabyo ahanini byabateye guhaguruka bagafatanyiriza hamwe mu kugarura isura nziza mu itorero ryabo.
Iyi komite ivuga ko hashize imyaka itatu nta Nama rusange iba kandi ubundi iba igomba kuba rimwe mu mwaka. Bavuga kandi ko kugeza ubu batazi uko umutungo w’Itorero ukoreshwa muri iyo myaka 3 yose nta ngengo y’Imari igaragazwa nta na raporo y’umutungo itangwa. Bavuga ko ibigo by’itorero byinjiza amafaranga birimo Ibigo by’amashuri, ibitaro n’ibindi ntawe uzi imikoreshereze n’imicungire yabyo.
Hari n’ikindi iyi komite igaragaza kirimo kuba tariki ya 1 Gashyantare 2018, harabaye Inteko rusange yatumijwe n’umuvugizi Theoneste kandi atayiteguranye n’abo bakorana.
Abagize iyi komite baratabaza inzego bwite za Leta kwinjira muri iki kibazo
Abagize iyi komite bavuga ko basaba inzego bwite za Leta n’abakirisitu muri rusange kumenya ko itorero Inkuru Nziza rikiri itorero kandi rigendera ku mahame n’imyemerere ya gikirisitu ndetse na Bibiliya. Bavuga kandi ko inzego bireba n’imiryango ya gikirisitu bakomeza gufasha iri torero kugarura umwuka mwiza n’isura nziza isimbura iyo ryambitswe n’umuvugizi waryo ubwo yagaragaraga arimo kwikinisha.
Aba bayobozi b’iyi komite kandi bavuga ko basabye ko Umuvugizi w’Iri torero, Ngaboyisonga Theoneste ko yarekeraho kugandisha abakirisitu bamwe bo muri iri torero
Itorero Inkuru Nziza mu Rwanda ryatangiye gukora muri 1961 ariko riza kwemererwa gukorera mu gihugu mu 1962, aho ryagiye rikora ibikorwa binyuranye mu Rwanda
Iri torero rifite amatorero 190 mu gihugu hose, rikaba rifite ibitaro biri i Gikondo, rikagira n’ishami. Iri torero rifite ibigo by’amashuri ari ayisumbuye n’abanza, aho banafite ikigo cy’amahugurwa kiri i Gihogwe mu karere ka Gasabo, Umujyi wa Kigali.
Umuyobozi wa Komite ishinzwe kugarura isura nziza y’itorero Inkuru Nziza, Kanamuugire Elijah (Wambaye lunette)
Pastor Bazatsinda Fred Umuyobozi wungirije muri Kigali (Ufite mikoro), na Ev. Gikundiro Rwamigabo James Ushinzwe ivugabutumwa mu Ntara ya Kigali


text:
- Ntibikiri ngombwa kujyana bordereau…Iyi system ihita igaragaza ko bishyuye,
- Iri shuri ry’Abadivantisiti ririfuza kohererezwa abatsinze ikizamini cya Leta.
Ishuri Gahogo Adventist Academy (GAA) ryo mu murenge wa Nyamabuye, mu karere ka Muhanga rifite uburyo bw’ikoranabuhanga (Software) bufasha ababyeyi gukurikirana amakuru n’imyitwarire y’abana babo batiriwe bajya ku ishuri.
Kuva mu ntangiro z’iki cyumweru dusoza mu Rwanda hose hatangiye ubukangurambaga ku ireme ry’uburezi, bwibanda ku kurwanya bimwe mu bibazo bibangamiye iri reme birimo ikoreshwa ry’ibiyobyabwenge mu banyeshuri n’inda zitateguwe ziterwa abangavu.
Ishuri Gahogo Adventist Academy rifite uburyo bw’ikoranabuhanga bwitwa ‘Urubuto’ bufasha ababyeyi kumenya amakuru y’abana babo kuva bavuye mu rugo.
Iri koranabuhanga ryatangiye gukoreshwa n’iri rishuri ry’Abadivantisiti b’umunsi wa karindwi mu mwaka wa 2017.
Assiel Hategekimana uyobora iri shuri Gahogo Adventist Academy avuga ko ubu buryo bwatumye ubuyobozi bw’ishuri bufatanya n’ababyeyi gukurikirana abana bafatanyije kurera.
Ni uburyo buhuza ikarita ijyaho amakuru yose y’umunyeshuri na nimero ya telephone y’umubyeyi iba yarashyizwe muri system ku buryo amakuru yose ashyizwe kuri ya karita, umubyeyi ahita ayabona yibereye mu rugo.
Hategekimana ati “Tuvuge niba umwana yakererewe ukozaho ikarita ukamukuraho amanota abiri ya discipline, izina ry’umwana rikaza n’ikosa yakoze, ubwo umubyeyi agahita amenya ko nubwo umwana ari ku ishuri ariko afite ikibazo cyo gukererwa.”
Umubyeyi kandi agenda amenya amanota umwana agenda abona mu mabazwa no mu mikoro (Interrogation) ya buri munsi.
Ngo kuva batangira gukoresha ubu buryo, abana basigaye bahora bikandagira kuko baba bazi neza ko nibakora amakosa bihita bigera ku babyeyi babo.
Avuga ko iyi system iri gutanga umusaruro wigaragaza kuko mbere batsindishaga ku kigero cya 94% ariko ubu bakaba bari gutsinda kuri 99%.
Ubu buryo kandi bufasha ababyeyi n’abanyeshuri kudasiragira mu ngendo zo kujyana ikemezo (Bordereau) kigaragaza ko bishyuye amafaranga y’ishuri.
Uyu muyobozi w’iri shuri ati “Iyo umubyeyi yishyuye, yakwishyurira kuri mobile money, yakwishyurira kuri banki, ya karita umwana aba afite hano ku ishuri araza tugakozaho tukabona ko yamaze kwishyura.”
GAA irifuza kujya yohererezwa abatsinze icya Leta…
Gahogo Adventist Academy ni ishuri ryagutse rifite inyubako zihagije ndetse aho abanyeshuri barara hari umwanya munini udafite abanyeshuri.
Uyu muyobozi waryo, Hategekimana avuga ko avuga ko hari amashuri ya Leta aba adafite ubushobozi buhagije bwo kwakira no kwita ku banyeshuri yohererejwe.
Ngo Leta yari ikwiye gutekereza uko amashuri nk’iri ayoboye yajya agenzurirwa ubushobozi bwaba ubwo mu myigishirize no mu kwita ku bayigamo, ubundi akohererezwa abanyeshuri batsinze ibizamini bya Leta.
Ati “Cyane cyane ko usanga nta n’ikinyuranyo kinini kiri hagati y’amafaranga bishyura, hari n’aho mu bigo bya Leta bishyura menshi kuturusha.”
Theophila usanzwe ari umugenzuzi w’amashuri muri Minisiteri y’Uburezi na we ugize itsinda riri gukorera muri Muhanga, yamaze impungenge uyu muyobozi wa GAA ko iyi gahunda isanzweho yo kohereza abanyeshuri batsinze ibizamini bya Leta mu mashuri yigenga.
Yamusobanuriye ko ubuyobozi bw’ikigo bwifuza kwakira aba banyeshuri bwandikira ikigo k’igihugu gishinzwe uburezi (REB) ubundi kigasuzuma ubu busabe cyasanga bukwiye, bugashyirwa mu bikorwa.
Martin NIYONKURU
UMUSEKE.RW


text:
IMYANZURO YA KONGERE Y’ISHYAKA ISHEMA : KUJYA GUKORERA POLITIKI MU RWANDA NI IHAME RIDAKUKA.
Abagize Delegation yiteguye guhita ijya i Kigali
Imyanzuro ya Kongere y Ishyaka ISHEMA ry’u Rwanda : Kujya gukorera politiki mu Rwanda ni ihame ridakuka.
*Tumaze kuganira birambuye, kungurana ibitekerezo no kujya impaka ku ngingo ebyiri zashingiweho mu gutumiza iyi nama y’urwego rw’ikirenga rw’Ishyaka ISHEMA ari zo :
a.Kunoza gahunda yo kujya gukorera politiki mu Rwanda : kunononsora umurongo wa politiki, intego n’intambwe zigomba guterwa
b.Kugena ingamba zihamye zo gufasha Abanyarwanda guhangana n’ikibazo cya manda ya gatatu Paul Kagame ashaka kwiha ku ngufu ;
*Dushingiye ku mahame Ishyaka ISHEMA ry’u Rwanda ryiyemeje kugenderaho cyane cyane akubiye mu ndangagaciro z’UKURI, UBUTWARI N’UGUSARANGANYA ibyiza by’igihugu;
*Twitaye ku bitekerezo, impungenge n’ibyifuzo twagejejweho n’abanyarwanda benshi mu gihe twateguraga iyi Kongere;
*Dufatiye kandi ku makuru y’impamo yerekeye politiki y’u Rwanda, iy’Akarere k’Ibiyagabigari n’imibanire mpuzamahanga muri iki gihe;
Twebwe Abataripfana 27 twateraniye muri Kongere y’i Buruseli, kuva taliki ya 15 kugera kuya 17 Mutarama 2016,
I. TUNEJEJWE NO GUTANGAZA IBI BIKURIKIRA:
1.Twongeye gushyigikira no gushimangira umwanzuro wo kujya gukorera Politiki mu Rwanda nk’uko watowe na Kongere yambere yo mu kwezi kwa Mutarama 2014 kandi ugashimangirwa na Kongere idasanzwe yabaye mu kwezi kwa Gashyantare 2015. Turemeza rwose tudashidikanya ko kujya gukorera politiki mu Rwanda ari ihame ridakuka.
2.Twongeye gushimangira ko Opozisiyo twiyemeje gukora idakwiye gufatwa nk’urubuga rwo kujya impaka za “ngo turwane”, gufunga umutwe no kwima amatwi abo tutavuga rumwe, ahubwo nibimenyekane ko icyo tugamije ari ugutanga ibitekerezo byubaka twirinda kuryamira ukuri kandi twihatira kugaragaza no gusobanura umushinga w’uko tuzayobora igihugu mu gihe rubanda izaba imaze kuduhundagazaho amajwi. (Opposition ouverte et constructive).
3.Dukomeje gushyigikira byimazeyo inzira y’AMAHORO ishingiye kubiganiro bidafifitse kuko ariyo idasenya igihugu kandi igaha buri munyarwanda urubuga rw’ubwisanzure nta terabwoba ashyizweho, bityo agashobora kwitorera abayobozi b’igihugu nta mususu. Ibi nibyo byonyine byasubiza abanyarwanda icyizere cy’amahoro arambye.
4.Turasanga ikibazo cy’ubuhunzi cyabaye agatereranzamba ku banyarwanda kigomba kuganirwaho ku buryo burambuye kandi nta buhendanyi kikabonerwa umuti ku buryo budasubirwaho.
5.Turashishikariza Abanyarwanda bose bashyira mu gaciro aho bava bakagera kwitabira « RASSEMBLEMENT ANTI-TROISIEME MANDAT » kugirango duhurize ku bikorwa bigaragara byamagana « manda ya gatatu » Paul Kagame ashaka kwiha ku ngufu kandi nyamara bigaragara neza ko atayemererwa n’Itegekonshinga nk’uko ryavuguruwe mu kwezi kw’Ukuboza 2015.
6.Turahamagarira Abenegihugu bose batuye mu Rwanda gushyigikira no kuzitabira IMYIGARAGAMBYO SIMUSIGA izahagurukira mu majyepfo, amajyaruguru, iburasirazuba n ‘iburengerazuba yamagana « Manda ya gatatu » Paul Kagame ashaka kwiha ku ngufu.
7.Turagaya kandi turamagana twivuye inyuma politiki gashozamvururu mu Karere k’Ibiyaga Bigari abategetsi b’u Rwanda bimitse: mu guteza intambara z’urudaca muri Repubulika iharanira Demokarasi ya Kongo; kurema, gutoza no gushyigikira imitwe y’iterabwoba ihungabanya umutekano mu gihugu cy’Uburundi n’ubushotoranyi ku bayobozi b’igihugu cya Tanzaniya.
II. INTEGO TWIYEMEJE TUZAYIGERAHO MURI IZI NTAMBWE NDWI (7) ZIKURIKIRA :
1.N’ubwo twiteguye kujya gukorera politiki mu Rwanda guhera ku itarikiya 28 Mutarama 2016, ntitwifuza gutaha mu Urwatubyaye nk’abagabye igitero. Duhisemo kubanza kugerageza kuganira na Leta y’u Rwanda. Niyo mpamvu twemeje amazina n’umubare w’abagize “Delegation” yiteguye guhita ijya i Kigali kuvugana n’ubutegetsi buriho.
2.Gukomeza kwegera ibihugu bisanzwe bitera inkunga igihugu cyacu no kurushaho gushyikirana n’ubutegetsi bw’ibihugu byo mu Karere k’Ibiyaga Bigari hagamijwe kurushaho kubasobanurira no kubasaba gushyigikira umugambi mwiza twiyemeje.
3.Kwihutisha ibiganiro twatangiye n’andi mashyaka ya Opozisiyo mu rwego rwo kuyasobanurira gahunda dufite no kuyasaba ubufatanye.
4.Gukomeza kwegera impunzi z’abanyarwanda aho ziri hose ku isi no kuzisaba kwisuganya kugirango zitabire ibikorwa byo kwihutisha impinduka muri politiki y’igihugu cyacu bityo impamvu zose zitera ubuhunzi zicike burundu.
Muri urwo rwego, twemeje ko Bwana Mugenzi Emmanuel agizwe Komiseri ushinzwe Australia na New Zealand.
5.Kwandikisha Ishyaka ISHEMA kugirango ryemerwe n ‘amategeko y ’ u Rwanda.
6.Kuganira n’Abanyarwanda bari mu gihugu kugirango twakire ibitekerezo byabo,
tubasobanurire imishinga y’iterambere rirambye kandi risaranganyijwe tubafitiye, tunabasabe kuyigiramo uruhare rugaragara.
7.Kwitabira amatora y’ umukuru w’igihugu ateganyijwe mu mwakawa 2017 n’ay ‘Intumwa za rubanda ateganyijwe mu mwaka wa 2018. Tuboneyeho akanya ko kwibutsa ko Ishyaka ISHEMA ry’u Rwanda muri Kongere yaryo yambere yo muri Mutarama 2014 ryatoye Nyakubahwa Padiri NAHIMANA Thomas nk’umukandida uzarihagararira mu matora y’umukuru w’igihugu yo mu mwaka wa 2017. Amazina y’abazarihagararira mu matora y’Intumwa za rubanda yo mu mwaka wa 2018 azatangazwa igihe kigeze.
Bityo rero,
III. TURASABA ABANYARWANDA N’UMURYANGO MPUZAMAHANGA IBI BIKURIKIRA
A. TURASABA ABANYARWANDA:
1. Kudutera inkunga yose ishoboka kuko ibikenewe ari byinshi . By’umwihariko turasaba abari mu gihugu gutsinda ubwoba bakitegura gufatanya natwe. Abataripfana bose mu Ntara, mu Turere, Imirenge, Utugari, Imidugugu no mu Miryango-Remezo bafashe rubanda kwisuganya.
2. By’umwihariko, Urubyiruko turarurarikira kutwegera nk’Abalideri ba « La Nouvelle Génération « tugafatanya gushyira ingufu mu kubaka ejo hazaza hadaheza bamwe.
3. Perezida Paul Kagame turamushishikariza kwemera kuganira n’intumwa zacu hagamijwe ko impinduka nziza abanyarwanda bifuza zigerwaho hatagombye kwitabazwa inzira zisesa amaraso. Twese tubifitemo inyungu.
B. TURASABA UMURYANGO MPUZAMAHANGA:
1. Gukurikiranira hafi umwuka wa politiki uriho mu Rwanda no gukora inshingano zawo zo kubungabunga umutekano mu gihe byaba ngombwa.
2. Gukomeza gutera inkunga intumbero n’imishinga ya « La Nouvelle Génération « .
Harakabaho Repubulika ishingiye ku mahame ya demokarasi,
Harakabaho Abanyarwanda bashishikariye gukemura ibibazo byabo biciye mu nzira y’amahoro n’ibiganiro
Bikorewe i Buruseli mu Bubirigi , kuwa 17 Mutarama 2016
Venant NKURUNZIZA, Umuvugizi wa Kongere.


text:
Gahunda ya “Kora Wigire” yatangiye kubabyarira inyungu
Urubyiruko rwo mu Karere ka Gatsibo rutangaza ko mu gihe rumaze rwihangiye imirimo rwatangiye kubona inyungu rubikesha gahunda ya “Kora wigire”.
Uru rubyiruko rwabitangaje ubwo basurwaga n’inzego za Leta zifite aho zihiriye n’urubyiruko, ziri kumwe n’ibigo bakorana birimo RDB, WDA na BDF muri gahunda ya “Kora Wigire” NEP, kuri tariki ya 01 Ugushyingo 2016.
Bisangwa Bruno, wahuguriwe umwuga wo kudoda imyenda, binyuze muri gahunda ya NEP, avuga ko ikibaraje inshinga ari ugukora cyane ibikorwa byabo by’ubudozi bakiteza imbere.
Agira ati “Turifuza guteza imbere ubudozi bwacu tukava ku rwego rw’Akarere tukagera ku rwego rwo gukwirakwiza ibyo dukora mu gihugu hose.
Iyi gahunda ya NEP yaziye igihe kuko twebwe nk’urubyiruko iradufasha kwikura mu bukene mu buryo bwihuse.”
Urundi rubyiruko rufite uruganda rukora inkweto z’uruhu, ruvuga ko uwo mwuga watangiye kubateza imbere kuko bagurisha inkweto, bakagenerwa umushahara wa buri kwezi.
Urwo ruganda rukoresha abakozi 15 ba nyakabyizi n’abandi batanu bahoraho. Uhembwa make muri bo ahembwa ibihumbi ibihumbi 80RWf naho uhembwa menshi ni ibihumbi 150RWf.
Uruganda rwabo rufite ubushobozi bwo gukora imiguru 15 y’inkweto. Urukweto ruhendutse rugura ibihumbi 5RWf naho uruhenze rugura ibihumbi 20RWf.
Izo nkweto bazigurisha mu Karere ka Gatsibo aho bakorera ariko ngo banazigurishiriza mu mujyi wa Kigali. Barateganya no kujya mu zindi ntara.
Uru rubyiruko rugira inama bagenzi babo bagisuzugura imyuga, gukura amaboko mu mifuka. Kuko nta wakwicara gusa ngo ibintu bimwizanire.
Uwamahoro Adnan, umukozi mu ishami rishinzwe guteza imbere ibikorwa bya ba rwiyemezamirimo, mu kigo cy’Igihugu gishinzwe iterambe (RDB), avuga ko hari gahunda ndende yo guhugura urubyiruko mu myuga itandukanye.
Agira ati “Iki ni igikorwa kigamije gukangurira urubyiruko hamwe n’abagore kugira ngo babashe kwihangira imirirmo bagamije iterambere ryabo hamwe n’iry’Igihugu muri rusange.
Nyuma y’amahugurwa tubaha babona ubufasha bwo kugira ngo batangire kwikorera imishinga iciriritse.”
Gahunmda ya NEP “Kora Wigire” yatangiye mu mwaka wa 2015, muri gahunda yo gutegura imishinga urubyiruko rufashwamo n’abajyanama mu by’ubucuruzi.
Hamaze gutegurwa imishinga ibihumbi 27 y’urubyiruko n’abagore, muri yo imishinga ibihumbi 24 ikaba yaramaze kubona inguzanyo.


text:
Itorero ry’Abangilikani mu Rwanda, EAR, ryatangaje ko ryiyemeje kurwana inkundura n’amatorero yo mu bihugu bikomeye, ayobowe n’irya Leta Zunze Ubumwe za Amerika,(USA) akomeje kurihatira gusezeranya no guha umugisha abahuje ibitsina (abatinganyi).
Muri iki Cyumweru, Umwepiskopi Mukuru w’Abangilikani mu Rwanda, Onesphore Rwaje, yitabiriye inama iziga ku buryo itorero ry’Abangilikani ritacikamo ibice kubera kwemera gusezeranya abatinganyi.
Ubuyobozi bwa EAR, bwatangaje ko muri iyo nama, u Rwanda ruzasaba ko amatorero y’Abangilikani bo mu bihugu byimitse ubutinganyi yisubiraho, cyangwa akavanwa mu Ihuriro Mpuzamahanga ry’iri torero.
Umunyamabanga Mukuru wa EAR, Rev. Francis Karemera yabwiye Imvaho Nshya ko hashize igihe kinini abashumba bo mu Rwanda biyemeje gutsimbarara, ntibemerere abatinganyi guhabwa umugisha no gushyingiranywa, kabone nubwo bashyirirwaho ibihano.
Ati” Twiyemeje kurwanya ikintu cyose gihabanye n’inyigisho zo muri Bibiliya, twemera ko abatinganyi bagomba kubanza bakihana, bakemera gushyingiranwa n’abo badahuje igitsina mbere yo kwinjira mu itorero.”
U Rwanda rwafatiwe ibihano
Karemera yakomeje avuga ko nyuma yo kubona ko Abangilikani bo mu Rwanda badakozwa ibyo gushyingira abatinganyi, Leta Zunze Ubumwe za Amerika zabafatiye ibihano.
Ati” Bahagaritse ibikorwa baduteragamo inkunga, bageneraga abapasiteri amafaranga yo kubahugura, bakabaha buruse bakajya kwiga ariko ubu byarahagaze.”
Karemera avuga ko nta bindi bikorwa byadindijwe no kudaha intebe ubutinganyi mu Rwanda, ariko umwe mu bayobozi bakuru b’itorero utashatse ko izina rye ritangazwa, yasobanuye ko hari imishinga yadindiye indi igahagarara burundu.
Yagize ati” Batwimye inkunga z’imishinga n’ubundi bucuti twari dufitanye, hari kandi n’abo twe ubwacu twanze ko badutera inkunga kuko babanzaga kudusaba ibidashoboka,… badusabaga kwimika ubutinganyi.”
Uyu muyobozi yongeyeho ko ubu EAR imaze imyaka myinshi ishaka uburyo yakwigira, igakomeza ibikorwa byayo idakeneye inkunga zaturutse ku bihugu bikomeye.
Mu Rwanda nta mutinganyi w’Umwangilikani uhari
Ubuyobozi bwa EAR, bwemeza ko mu bayoboke b’Abangilikani nta mutinganyi urimo, bushimangira ko hagize uwo bamenya, ntahite yihana ngo atangaze ku mugaragaro ko aretse yo ngeso, bahita bamwirukana mu itorero.
Karemera yagize ati” Kugeza ubu ntawe turabona mu itorero, tubyumva mu makuru ngo mu Rwanda naho barahageze, ariko ntawe tuzi, abonetse twamwigisha akagaruka mu murongo cyangwa akirukanwa.”
Amateka y’ubutinganyi mu itorero ry’Abangilikani
Ugutsimbarara kw’itorero ry’Abangilikani mu Rwanda si ukwa vuba aha, uwahoze ari umushumba w’iri torero, Musenyeri Emmanuel Collin, ni umwe mu bagiye bazamura ijwi mu nama zahuzaga abepiskopi bo hirya no hino ku Isi, kugeza ubwo agiye mu kiruhuko cy’izabukuru agasigira ubushumba Onesphore Rwaje.
Ikibazo cyo gushyingira abatinganyi cyatangiye mu itorero ry’Abangilikani kuva muri za 1990. Mu 1998 Inama y’Abepiskopi ya Lambeth mu Bwongereza yanzuye ko ubutinganyi butajyanye n’Ijambo ry’Imana.
Ariko mu 2002, diyosezi ya New Westminster muri Canada yemeje ko abatinganyi bahabwa umugisha, mu 2003 abatinganyi babiri basabye guhabwa ubusenyeri mu Bwongereza no muri USA.
Gene Robinson, umutinganyi ubyiyemerera ku mugaragaro, yahawe inkoni y’ubushumba mu 2004. Ibi byatumye bamwe mu bepiskopi biganjemo abo mu bihugu bya Afurika batitabira inama y’itorero ku rwego rw’Isi yo mu 2008.
Ukwigomeka kw’ibihugu bikennye
U Rwanda, kimwe n’ibihugu byo muri Afurika, Amerika y’Epfo na Aziya byagaragaje uburakari bitewe no kuba ubutinganyi buri guhabwa intebe , abasenyeri 1148 bahise batumiza inama yabereye I Yeruzalemu mu 2008, batangaza ko bitandukanyije n’abo mu bihugu bikomeye byo mu Burengerazuba bw’Isi.
Kuri abo hiyongeraho abirabura n’abandi bangilikani bake bo mu bihugu byo mu Burayi, USA na Canada. Bose hamwe bahuriye mu ihuriro , GAFCON, bemeza ko ibihugu bishaka ubutinganyi byirukanwa, bikitwa irindi torero ritari Angilikani.
Bamwe basanga inama izaba muri iki cyumweru ishobora kuzatuma iri torero ricikamo ibice bibiri, kuko mu mpande zihanganye nta na rumwe rwiteguye kuba ku izima.
Yanditswe kuya 12-01-2016 saa 06:38′ na Imvaho Nshya


text:
Intara y’amajyaruguru mu rugamba rwo guhangana n’ibiza
Guverineri w’intara y’amajyaruguru aratangaza biyemeje kurwanya ibiza muri iyo nta kugira ngo bidakomeza kwangiriza abaturage, bitwara ubutaka buhingwa mo bwo muri iyo ntara.
tariki ya 24/05/2012 ubwo hamurikwaga Gabiyo (Gabions) zigabanya ubukana bw’amazi aturuka mu birunga, zubatse k’umwuzi wa Rwebeya uri mu mirenge ya Kinigi ndetse na Nyange mu karere ka Musanze, Bosenibamwe Aimé yavuze ko amazi aturuka mu birunga agomba gucungwa neza kugira ngo adakomeza gutwa imirima y’abaturage.
Ubutaka buhingwa ho bukera, ni ubutaka bugaragara hejuru muri santimetero 10. Uko amazi aje ari menshi akabutwara, hasigara ubutaka bubi utatera ho igiti cy’intusi ntikimere. Ni ngombwa gukomeza kurwanya isuri nk’uko Guverineri Bosenibamwe abisobanura.
Akomeza avuga ko intara y’amajyaruguru ifatwa nk’ikigega cy’igihugu kubera ko abaturage baho bahinga bakeza umusaruro mwinshi bagahaza abanyarwanda ndetse n’amahanga. Mu gihe amazi yo mu birunga azakomeza gutwara ubutaka buhingwa ho umusaruro nawo uzagenda ugabanuka.
Mu rwego rwo gukomeza guhangana n’ibiza biterwa ahanini n’amazi aturuka mu birunga, Guverineri w’intara y’amajyaruguru yasabye abayobozi batandukanye ndetse n’abaturage bo muri iyo ntara gushyira mu mihigo gahunda yo kwanya ibiza.
Ku nkengero y’imyuzi inyura mo amazi aturuka mu birunga hagomba guterwa imigano kugira ngo ubutaka bwaho bukomere bwoye gukomeza gutwarwa n’ayo mazi nk’uko Guverneri Bosenibamwe yabitangaje.
Yakomeje asaba abaturage gucukura imiringoti mu mirima yabo ndetse no gushyira imireko ku mazu yo gutangura amazi aturuka ku mazu yabo.
Abatuye mu ntara y’amajyaruguru cyane cyane agace gaturiye ibirunga bakunze kwibasirwa n’amazi aturuka mu birunga. Kuburyo yangiza imyaka, adasize n’ubuzima bw’abantu batandukanye.


text:
Rwanda : Guverineri w’Iburasirazuba aranenga inzego z’ibanze zitagenzura imikorere y’utubari
Guverineri Uwamariya arasaba ko abayobozi b’ibanze bagaragaza umurava mu kurwanya ubusinzi n’urugomo rubukomokaho Guverineri w’Intara y’Iburasirazuba Uwamariya Odetta arahamagarira abatuye More...
Nyamasheke: Utubari turasabwa kubahiriza amasaha twemerewe gukora
Inama njyanama y’akarere ka Nyamasheke yateranye taliki ya 30/03/2012 yagarutse ku kibazo cy’utubari dufungura mu masaha y’akazi, ibi bikaba ari bimwe mu bibangamira umutekano ndetse bigatuma More...


text:
Imboni y'Amizero y'u Rwanda ni muli 2017
i Kigali mu Rwanda
UBUTUMWA NYAGASANI YEZU NA BIKIRA MARIYA BAHAYE BYISHIMO
KU ITARIKI YA 20/10/2009
---------------------------------------
Nyagasani Yezu yaje ababaye cyane, ari mu rumuri rwinshi cyane ntabona icyo ndugereranya narwo, nuko aranyitegereza aransuhuza, ati :
NY. : Byishimo mwana wanjye, uraho, umeze ute?
BY. : Papa, meze neza gahoro, ingendo mukomeje kunkoresha ni nyinshi cyane, maze kunanirwa!
NY. : Mwana wanjye, ibyo nkomeje kukwereka niko bimeze kuko igihe kigeze ngo bisohore.
BY.: Papa, binteye ubwoba, iyo mbibonye ntabwo nsinzira na rimwe.
NY.: Mwana wanjye, biriya ubona byose nkomeje kukwereka ni ibyo wabwiwe byose, niko bimeze. Ibimenyetso byinshi mwarabibonye, noneho rero nta gisigaye amazi agiye kurenga inkombe kandi narababwiye. Kuva kera nabatumyeho intumwa nyinshi n'abahanuzi ntimwazumvise ahubwo mwibereye mu tuntu n'utundi. Muri mu mitungo gusa, ibyo byose rero mukangisha mugiye kujyana nabyo.
Mwana wanjye, ongera unsuhurize Abanyarwanda bose ntawe urobanuye, uti mugire amahoro kandi mugwize andi. Bambwirire, uti uyu munsi ndiyiziye, ndiyiziye, ndiyiziye. Ndagarutse kandi musa n'abari kubwirwa ibyanyuma. Ndaje, ndaje, nje guhorera abana banjye bari kurengana hirya no hino muri iki gihugu kuko narababwiye muranga murananaira. Dore aho nahereye mvuga ariko mwanze kunyumva.
Bayobozi, bategetsi b'iyi si, ndongeye ndababwiye, ibyo nabasabye gukora nta na kimwe mwumvise, ahubwo murahimba udutsiko hirya no hino ngo ni amashyaka ra. Bana banjye, nta mashyaka yandi nshaka mu gihugu cyanjye. Ibi byose mukomeje gupfa, byose ngiye kubirimbura na mwe ntabasize kuko mwarambabaje cyane.
Bana banjye, ndiyiziye, ndiyiziye, nje guhorera abana banjye bakomeje kurengana hirya no hino muri iki gihugu cyanyu cy'u Rwanda. Ndiyiziye , ndiyiziye, ndiyiziye. Nje kurengera abana banjye benshi bakomeje kurengana. Benshi bakomeje kurohwa mu buroko, abandi bakomeje kurigiswa, abandi bakomeje guhunga igihugu arimwe bahunga, mwebwe bayobozi bakuru. None rero igihe kirageze ngiye guhorera abana banjye, ngiye guhorera abana banjye bose bakomeje kurengana. Igihe kirageze ngiye kwishungurira inyangamugayo.
Mwana wanjye kandi, ubu butumwa uhite ubutanga nta bwoba ufite hatagira n'uvuga ko ntacyo yamenye. Bambwirire, uti sinshaka akarengane kanyu mwe bayobozi bakuru ba kino gihugu.
Bategetsi, bayobozi mwabonye ibimenyetso byinshi, ntacyo mwitayeho. Ngiye kubereka ikindi kimenyetso kimwe kandi mugiye kubibona. Mugiye gupfa amashyaka, rimwe rigiye kurwanya irindi kubera ukwikubira kwa bamwe, ibyo mugiye kubibona vuba. Benshi mubyumva muzamenye ko ibyo navuze njyewe n'umubyeyi wanjye, biri kuzuzwa.
B.M.: Byishimo mwana wanjye, ongera umbwirire abana banjye bose, ari abakiriye n'abatakiriye, ngo mwese nimugire amahoro, urukundo rwanjye rubasakaremo. Mwana wanjye, komeza ubambwirire, uti naravuze ntumwe n'umwana wanje Yezu, nawe ubwe yariyiziye, nawe yariyiziye ubwe aravuga bisa nk'aho tubabwiye ngo nimukomereze aho. Twabatumyeho intumwa nyinshi, ahubwo benshi mwabahinduye abasazi ariko noneho cya gihe nababwiye kirageze amazi agiye kurenga inkombe.
Bana banjye, mwahawe igihe gihagije cyo gupfusha ubusa, ariko noneho ndabahebye. Uwumvise yarumvise, ahasigaye rero mubimenye, mwarabwiwe ntacyo ntavuze. Ahasigaye mwitegure kuko mugiye kugubwaho n'ishyano. Imvura nyinshi y'amahindu igiye kubanyagira kandi izarokoka bake. Murumve namwe iyo mvura iyo ariyo. Mubyumve ntagisigaye.
Bana banjye, intango imaze kuzura kandi igiye gusandara, izasandarana benshi muri iki gihugu, mubyumve kandi sibwo bwa mbere nabibabwira. Bana banjye ndabakunda, ndabakunda, ndabakunda ariko mwe mwanze kwakira urukundo mbakunda.
Bana banjye, mbisubiyemo, imvura y'amahindu igiye kubanyagira kandi izarokoka bake, niyo mpamvu bana banjye mwanyiyeguriye nongeye kubasaba ingufu nyinshi zimfasha guhongerera, kubaka urukundo, nibura hagire urokoka muri kino cyago cya kirimbuzi kigiye kubagwirira.
Bana banjye, icyago gikomeye cya rurangiza kirabugarije kandi kibaguye gitumo.
Bayobozi, bategetsi, nimwe mubwirwa cyane, mumenye ko nta gisigaye, ibimenyetso mwarabibonye bihagije, muramenye rero ejo ntihazagire uvuga ngo ntacyo yamenye.
Bana banjye, reka nongere mbacire uyu mugani. "Nyamwanga kumva ntiyanze no kubona kandi umuvumvu yagitse umuzinga usarurwa n'abandi". Bana banjye, muramenye ntihagire usobanuza iyo migani mbaciriye iyo ariyo.
Bana banjye nkomeje kubabwira, umwana wanze kumvira se na nyina yumviye ijeri. Nabasabye kenshi kunamura icumu muranga murananira, mbasaba gutanga imbabazi muranga murananira.
Bana banjye, mureke ibyavuzwe bisohore. Bana banjye ubu butumwa busa n'ubwa mbere na nyuma ariko bana banjye mwe mwumva ibyo mvga kandi mukabishyira mu bikorwa, mupfukame musenge muvuga Rozari n'ishapulre y'ubabare kuwa kabiri no kuwa gatanu, nibura hagire urokoka.
Bana banjye, ibi mbabwira birakomeye mubimenye. Uwumva uyu munsi niyumve, utumva ni akazi ke, kuko nta gisigaye. Bana banjye, ngaho mubane na njye urukundo rwanjye rubakomeze, ngaho mugire amahoro kandi mugwize andi.
Bana banjye, mbifurije kuzashyikirana n'umwana wanjye mu bihe bishya no mu Rwanda rushya mwagabiwe n'umwami wanyu i Nyanza.
Bana banjye, mbahaye umugisha, ku izina ry'Imana Data na Mwana na Roho Mutagatifu. Amina.
Bana banje ngaho ndagiye nzagaruka ubutaha. Muramenye sinzabe nyamwisiga ngo nisange, namwe kandi ntimuzabe baburamwaje. Muramenye ningaruka nzasange hari icyahinduts, cyane cyane ndabwira mwe mwanyiyeguriye.
Mwana wanjye nawe uramenye sinzongere kugutuma ngo utinde gusohoza ubutumwa kuko iyo ngutumye hari benshi bukiza, uramenye rero kandi ntuzinube kuko igihe kigiye kugera ngo uhembwe.
BY.: Ariko Mama, igihe mwambwiriye ngo nzahembwa, nzahembwa gihe ki?
B.M.: Mwana wanjye kora ibyo nshaka kandi nifuza. Uravuze ngo "ndananiwe" kuko imbaraga si izawe nitwe tuziguha, naho igihembo kirahari simvuze icyo aricyo.
BY.: Urakoze Mama, nzagukorera, nzakugwa inyuma, aho ushaka hose uzahantume ntabwo nzongera kwinuba kandi kwinuba sijye ni imbaraga nke za muntu.


text:
Umuyobozi w’ishami rishinzwe kurwanya ihohoterwa rikorerwa abana no gutwita kw’abangavu muri CLADHO, Murwanashyaka Evariste yavuze ko nka CLADHO ishinzwe guharanira uburenganzira bwa muntu bababazwa no kubona imibare myinshi y’abana batewe inda ariko hakagargara imibare mike y’abazibateye.
Ibi byatangajwe kuri uyu wa 28 ukuboza 2017, mu nama yabahuje n’abana bahagarariye abandi baturutse mu turere 3 aritwo Gasabo, Kicukiro na Nyarugenge ndetse na Komite z’abana mu Mirenge igize Akarere ka Nyarugenge, muri iyi nama yateguwe na CLADHO kubufatanye na Coallition umwana ku isonga hamwe n’Akarere ka Nyarugenge ku nkunga ya Sweden binyuze muri Save the Children yarigamije ibintu bibiri, icyambere kwari ukugira ngo abana bitabiriye inama ya 12 y’Igihugu y’abana basangize bagenzi babo ibyo bungukiyemo ndetse banababwire imwe mu myanzuro yayifatiwemo kuko aribo bambere bo kuyishyira mubikorwa, icya kabiri kwari ukugira ngo bamenyeshe abana uburenganzira bwabo no kubamenyesha ihohoterwa ribugarije ari nako bamenya ko aribo bafite uruhare rukomeye mukurwanya ihohoterwa ribugarije muri iki gihe, banamenye kwirinda ibishuko ndetse banahawe ubutumwa ko aribo ba mbere bagomba kumenya kuvuga hoya kubabashuka. Basabwe kwitwara neza mu miryango kugira ngo babashe kwiyubakira Igihugu cyiza bifuza.
Umuyobozi w’ishami rishinzwe kurwanya ihohoterwa rikorerwa abana no gutwita kw’abangavu muri CLADHO, bwana Evariste Murwanashyaka yavuze ko hakigaragara imibare minini y’abana batwaye inda ariko bakababazwa no kubona imibare mike y’abazibateye.
Yagize ati:” kuba tubona imibare myinshi y’abana batwaye inda iki ikibazo kiduhangayikishije nka CLADHO n’abafatanyabikrwa bayo ndetse n’Igihugu muri rusange, yakomeje avuga ko kuva mu ntangiro z’umwaka wa 2016 abagabo bagera ku 100 aribo bamaze gutabwa muri yombi ariko iyi mibare ikaba ikiri hasi ugeraeranije n’abana bamaze kubyara, nka CLADHO bazafatanya n’inzego zose bireba umuntu wese wahohoteye umwana agezwe imbere y’ubutabera.”
Umuyobozi w’Akarere ka Nyarugenge wungirije ushinzwe imibereho myiza y’abaturage, Jean Marie Vianney Ndayisenga yavuze ko muri Nyarugenge naho hagaragara abana benshi batwaye inda ariko nk’ubuyobozi bw’Akarere n’abafatanyabikorwa bako bakaba bari murugamba rwo guhangana n’iki kibazo aho bakomeje gukora ubukangurambaga hirya no hino mu Karere basaba abana kwirinda ibishuko ari nako basaba abaturage b’aka Karere kujya batanga amakuru aho babonye umwana ahohoterwa kugira ngon bakurikirane uwamauhohoteye.
Yasoje avuga ko hamwe n’izindi nzego bafatanya bashyize imbaraga mu guhangana n’iki kibazo bakaba bizeye ko kizacika.
Abana basabwe kunyurwa n’ibyo ababyeyi babo babaha bakareka gukururwa n’irari ry’ababashuka, ababyeyi nabo batunzwe agatoki kuba batakibona umwanya wo kuganiriza abana ku myitwarire yabo maze basabwa kugaruka ku nshingano zo kurera abana babo neza kugira ngo bazagirire Igihugu akamaro.
Bernard@ijamboryumwana.com


text:
Australia : Twakiriye neza ibyemezo bya Kongere kandi tuzatanga umuganda ufatika kugira ngo bishyirwe mu bikorwa
Nongeye gusuhuza abanyarwanda n’abanyarwandakazi cyane cyane abiyumvamo ko banyotewe Democracy. Mfashe umwanya ngo nshimire Abataripfana b’Ishyaka Ishema (Ishema Party) kuli Kongere nziza bakoze guhera taliki ya 15 kugeza ku ya 17 Gashyantare 2016 ndetse igafatirwamo n’imyanzuro y’ingirakamaro harimo uwo kujya gukorera politiki mu Rwanda mu gihe kitarambiranye . Ndashima ubushake bakomeje kugaragaza bwo gushakira Abanyarwanda ibisubizo binyuze mu nzira y amahoro. Koko rero gutaha mu Rwanda nk’abagabye igitero ntacyo byajyaga kuba bimaze. Nibikorwa mu bwitonzi bizarushaho kwera imbuto nziza. Ntabwo ari ngombwa ko nasubiremo imyanzuro yose ahubwo ndavuga ku mwanzuro udusaba gukora ibishoboka byose tukegera abanyarwanda aho bari hose ku isi . Ni muri urwo rwego nifuje gushimira Abataripfana bari muri Kongere icyizere bangiriye bakampitamo nk’umurwanashyaka wafasha mu murimo utoroshye wo kuba Komiseli uhagariye Australia na Newzealand .
Mu kubashimira ikizere bangiriye kandi ndanabizeza ubufatanye bwose bushoboka bushobora gukura ku ngoyi Abanyarwanda babuze ayo bacira nayo bamira ari abari mu gihugu ndetse n’abakiri mu mashyamba batagira kivugira. Ni muri urwo rwego nsabye abanyarwanda bagize amahirwe bakagera muri iyi migabane ifite democracy ko bahagaruka bakava mu bwihisho kuko igihe cyararenze. Nsabye by umwihariko abanyarwanda batuye muri Australia na NewZeland ko uwo ariwe wese wifuza gufatanya n’abandi mu nzira zo kuzana impinduka zihuse ko atatinya kubimenyesha tukabiganiraho. Nta wundi ubitubereyemo. Niba turambiwe ingoma y igitugu natwe duhabwa gutanga umuganda ufatika kugira ngo ubutegetsi tudashaka yubukureho dushobore gushyiraho ubutegetsi bunongeye rubanda. Koko rero ibyo biri mu bushobozi bwacu.
Uwanshaka yambona kuli phone:+61432547257 cg yakoresha email: drmugema2004@hotmail.com
Nongeye gushimira abataripfana aho bari hose ku isi gukomeza umurava mumaze kwerekana .Murakoze .
Emmanuel MUGENzi, Komiseri uhagarariye Australia Newzealand.


text:
Umuyobozi wa REB Gasana Janvier aravuga ko hagiye kubaho ivugururwa mu kazi k’ubwarimu mu Rwanda mu rwego rwo kwirinda amanyanga aherutse kugaragara mu karere ka Nyagatare kakoreshaga abarimu ba baringa.
Muri aka karere haherutse kugaragara amanyanga yo gukoresha abarimu barenga ijana bahembwaga nyamara badakora, abandi bagahemberwa impamyabumenyi badafite.
Iki kibazo cyahagurukije REB, abadepite ndetse n’ubuyobozi bw’akarere, nyuma y’uko iki kibazo kigikemurwa. Gasana Janvier umuyobozi(...)
Umuyobozi wa REB Gasana Janvier aravuga ko hagiye kubaho ivugururwa mu kazi k’ubwarimu mu Rwanda mu rwego rwo kwirinda amanyanga aherutse kugaragara mu karere ka Nyagatare kakoreshaga abarimu ba baringa.
Muri aka karere haherutse kugaragara amanyanga yo gukoresha abarimu barenga ijana bahembwaga nyamara badakora, abandi bagahemberwa impamyabumenyi badafite.
Iki kibazo cyahagurukije REB, abadepite ndetse n’ubuyobozi bw’akarere, nyuma y’uko iki kibazo kigikemurwa. Gasana Janvier umuyobozi w’ikigo cy’igihugu gishinzwe uburezi REB avuga ko hagiye kubaho impinduka.
Uyu muyobozi avuga ko mu igazeti ya leta hamaze gusohoka statut y’abarimu igena uburyo bazajya bajya mu kazi.
Avuga ko Umwalimu azajya ajya mu kazi yamaze gupimwa ubushobozi bwe ndetse anahabwe icyangombwa nk’umunyamwuga.
Ati:”Ubu noneho mu Rwanda hagiye kubaho kwandukura abarimu babigize umwuga noneho umwalimu nawo ukaba umwuga nka kwa kundi ubona aba enjeniyeri(engereers) bishyira hamwe ntihagire ukora uwo mwuga adafite icyangombwa cyatanzwe n’urugaga rwabo cyangwa n’abandi.”
Gasana avuga ko n’abalimu ari uku bagiye kuzajya bajya mu kazi kandi ko n’abasanzwe bakora bizabageraho ukora akazi atari umunyamwuga akakamburwa.
Ati:”Ubwo rero ni nako iyo sitati(status) y’abarimu igiye kubiteganya ngo tujye dushyira umwalimu mu ishuri ari uko ibyo byose byarebwe. Ari uko twabonye y’uko afite ubunyamwuga abishoboye kandi abikunze. Abari barimo nabo tugiye gutangira kubareba ngo turebe niba bagomba kwandikwa bushya cyangwa se niba hari abarimo kandi atari abarimu cyangwa barimo kuko ariko kazi babonye muri ako kanya kandi mu by’ukuri atari abarimu.”
Gasana avuga ko iyi sitati izaba ireba abarimu bo mu mashuri ya leta ndetse n’ayigenga. Ibi ngo bizakuraho amanyanga yakorwaga n’abashinzwe uburezio mu nzego zibanze zashyiraga mu kazi abatabifitiye ubushobozi cyangwa bagakuramo ababifitiye ubushobozi.
Yanditswe na Chief Editor/MUHABURA.rw


text:
Ubwo hasurwaga ibice bitandukanye nk’inganda, udukiriro,amakoperative n’ibigo bikorwamo n’abihangiye imirimo mu bukangurambaga bwa NEP-Kora Wigire bwo gushishikariza abagore, urubyiruko, abafite ubumuga n’abandi bose kwitabira imyuga n’ubumenyingiro; hagaragajwe ko amasomo y’imyuga adakwiye gufatwa nk’ayabananiwe ibindi kuko ariyo itanga akazi kihuse kandi vuba.
Rwamukwaya yagize ati “Uwiga ubumenyingiro ntabwo ari udafite icyo azi namba . Mu bakora aka kazi k’imyuga harimo n’abize ibindi bintu bitandukanye mu mashuri y’ubumenyi rusanze.”
“Iyo uje warize amasomo y’ubumenyi rusange urafashwa, ugahabwa ubumenyingiro, ugateza imbere imibereho yawe utarindiriye byanze bikunze gukoresha bwa bumenyi rusange wize. Ibyo ntibikuyeho ko igihe amahirwe abonetse wakoresha bwa bumenyi rusange ariko hagati aho ntube wakora mu mifuka ngo ntacyo mfite cyo gukora , ntube wasabiriza.”
Yakomeje avuga ko ubukangurambaga bwa NEP-Kora Wigire bugamije gushishikariza abatarabijyamo kubyitabira ariko kandi no kureba umusaruro umaze kubivamo kuva iyi gahunda yatangira muri 2014.
Ati “ Twifuje kureba umusaruro umaze kuva muri Kora Wigire,ni byiza ko tutavuga gusa ahubwo tunerekane ibikorwa byavuyemo.Mu buhamya batanga ni uko imibereho yabo yahindutse bagereraninyije na mbere ”
Tuyizere Leuben warangije kaminuza mu by’ubuvuzi bw’amatungo yavuze ko yaje gusanga bitamwinjiriza cyane nk’uko abyifuza bituma afata umwanzuro wo kujya kwiga uko baconga amabuye.
At “ Nabanje gukora ibijyanye n’ubuvuzi bw’amatungo ariko nta musaruro nabibonagamo. Nafashe umwanzuro wo kujya kwiga ubumenyingiro bwo guconga amabuye, byahinduye ubuzima bwanjye ubu nditunze, hari abo ndihirira amashuri y’imyuga kuko nasanze ari ibintu byiza nubwo njyewe nayagiyemo nyuma.”
Mushimiyimana Esperance we yarangije amashuri yisumbuye ariko ngo amaze kugura inka ebyiri, azakurikizaho kwizigamira byose abikesha guconga amabuye.
Mu ruganda C&H Garment rukora imyenda ruherereye ahagenewe inganda,Uwambajemariya Jacqueline ukora akazi ko gufuma, we yatangaje ko yize uburezi nyuma abura akazi ariko uru ruganda rwamuvanye mu bwigunge.
Ati “Uru guranda rwaradufashije cyane, kuko akazi nkora gatuma nita ku bana banjye n’umugabo kandi mbere twaryaga bitugoye. Nubwo nize uburezi sinigeze nterwa isoni no kuza kwiga gufuma kuko mbona ko binyinjiriza amafaranga”
Uku kwezi k’ubukangurambaga bwa NEP-Kora Wigire buje gutuma abaturage bamenya gahunda zihari zo kubafasha kwihangira imirimo dore ko imihigo ya 2015/2016 yagaragaje ko abaturage bo hasi batazi gahunda ya Hanga Umurimo ndetse n’inzego zigomba kuyibafashamo.
Ubu bukangurambaga buzazenguruka uturere 30 tw’igihugu, hasurwa ibyo gahunda ya Kora Wigire yagejeje ku bayitabiriye ndetse n’abandi berekwa ibyiza biyirimo bikazagirwamo uruhare na Minisiteri esheshatu, ibigo12 bizishamikiyeheho ndetse n’uturere twose.
Ubu bukangurambaga bwatangiye tariki ya 21 Ukwakira buzasozwa tariki ya 20 Ugushyingo 2016 bufite insanganyamatsiko igira iti “Twiteze imbere, twihangira imirimo”.


text:
Ibintu 5 byo kumenya bijyendanye n’ amazi yinjira n’ asohoka
- kwinjira kw’amazi bisaba umuyoboro munini ujyanamo amazi, icyobo cyakira amazi n’ipompo ijyana amazi mu cyuzi.
- amazi yinjira mu cyuzi kenshi aba arimo ibyondo n’ibitaka bituma icyuzi gihinduka ibyondo. Habaho icyobo kibuza ubutaka ko bwinjira mu cyuzi.
- ipompo yinjiza iba iri kuri cm 15 uvuye aho amazi igarukira, aturuka mu cyobo kiyakira iciye ku gikuta cy’icyuzi kugera mu cyuzi.
- ipompo iyasohora ni ipompo isohora amazi mu gihe bibaye ngombwa. Amazi ntagomba gusohorwa mu cyuzi buri gihe.
- ipompo isohora n’iyinjiza amazi iba ikoze mu giti, parasitike,icyuma cyangwa ikindi gikoresho. Ipompo igomba kuba ifite ikantu gatuma amafi atanyuramo ava mu cyuzi. Utwo dukingirizo tugomba kuba dukoze mu bintu bitandukanye udutsinga, ibyatsi cyangwa ibumba ririho utwobo.